
ACTA APOSTOLICAE SEDIS 


COMMENTARIUM OFFICIALE 


ACTA PII PP. XII 


CONSTITUTIO APOSTOLICA 


DE SACRO MONIALIUM INSTITUTO PROMOVENDO 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Sponsa Christi Ecclesia, ' vel a primis suae historiae incunabulis ex- 
sistimationis ac maternae dilectionis sensus, quibus erga sacras Deo Vir- 
gines suaviter ferebatur, tam iteratis actibus ac signis patefecit quam 
perspicuis documentis confirmavit. ? 

Nec mirum sane, cum Virgines christianae, « illustrior portio gre- 
gis Christi », * caritate actae, alienas omnes mundi sollicitudines dedi- 
gnantes * facilemque periculornm plenam cordis divisionem superan- 
tes, ° non solum se totas Christo, ut vero animorum Sponso ° devove- 
rent, ’ sed integram vitam suam omnium christianarum virtutum gemmis 
ornatam, * in perpetuum ipsi Christo Domino atque Ecclesiae manci- 
parent. ° 

Mystica haec Virginum Christo mancipatio Ecclesiaeque traditio pri- 
mis christianis saeculis, sponte, ac potius factis quam dictis, perficieban- 
tur. Cum vero Virgines, postea, non classem tantum, sed statum iam de- 
finitum atque ordinem ab Ecclesia receptum efformarent, *° virginitatis 
professio publice fieri coepit, adeoque arctiore in dies vinculo confir- 
mari. '' Dein Ecclesia, dum sanctum virginitatis votum propositumve 
acceptabat, Virginem Deo Ecclesiaeque inviolabiliter eiusmodi solemni 
ritu consecrabat, qui merito inter pulchriora antiquae liturgiae monu- 


4 
4 
: 
: 
i 
a 


6 Acta Apostolicae Sedis — Commentarium Officiale 


menta recensetur;’* eamque ab aliis clare distinguebat, quae priva- 
tis tantum vinculis sese Deo obligabant. ** 

Vitae virginalis professio vigilanti severaque ascesi servabatur, si- 
mulque omnibus pietatis et virtutum exercitiis nutriebatur ac fovebatur. 
In prisca tam graecorum ac ceterorum orientalium quam latinorum Pa- 
trum doctrina, fidelis sane ac pulcherrima imago prostat et ob oculos po- 
nitur Virginis christianae. In suis scriptis sive interna sive etiam externa, 
quae ad virginalem sanctitatem ac perfectionem spectare quovis modo 
poterant, diligentissime magnoque amore a Patribus illuminata ac vi- 
vide depicta fuerunt. '* 

Quousque christianarum Virginum angelica vivendi ratio, primo hoc 
suae historiae tempore, Patrum exhortationibus ac descriptionibus re- 
sponderit, et quot altiorum heroicarum virtutum gemmis ornatam sese 
nobis ostendat, partim ex historicis documentis ac monumentis directo 
certoque tramite, noscimus, partim vero, non dubie, ex aliis etiam secu- 
ris fontibus conicere imo et deducere nobis licet. *° 

Praesertim post concessam christianis hominibus pacem, Eremitis et 
Coenobitis praeeuntibus, consecrata Deo virginitas frequentius in dies 
consiliorum paupertatis strictiorisque oboedientiae expressa signataque 
professione compleri ac confirmari solebat. ** 

Mulieres virginitatem professae, quae iam prius ad vitam communem, 
ab hominum consuetudine quantum fieri poterat segregatam, tum ob so- 
litudinis amorem, cum ob defensionem contra gravissima undique immi- 
nentia, in corrupta romana societate, pericula, conspiraverant, faventi- 
bus postea rerum adiunctis, satis cito, exemplum secutae immensae mul- 
titudinis Coenobitarum, ac relicta generatim viris eremitica vitae ra- 
tione, coenobiticam vitam imitatae sunt atque in ipsam fere omnes se 
receperunt. 

Vitam communem latiore significatione acceptam, Ecclesia Virgini- 
bus generatim commendabat, sed vitam monasticam, per longa tempora, 
ne consecratis quidem Virginibus imponere stricte voluit, quas honoratas 
ut decebat, liberasque in saeculo reliquit. Attamen Virgines liturgice 
consecratae propriis in domibus vel in liberiore vita communi degentes 
semper rariores inveniebantur, usque dum pluribus locis de iure, ubique 
vero de facto extinctae fuerunt; quin imo, generatim non amplius resti- 
tutae, recentius etiam prohibitae fuerunt. ** 


Cum res ita se haberent, Ecclesia suam maternam convertit sollicitu- 
dinem erga illas praesertim Virgines, quae, optimam partem eligendo, ** 

mundo plane vale dicebant, totamque christianam perfectionem, strictam 
paupertatem atque plenam oboedientiam virginitatis professioni adden- 
tes, in Monasteriis amplectebantur. Harum Virginum coenobiticam pro- 
fessionem, severioribus in dies clausurae legibus Ecclesia provide externe 
defendit. °° Intrinsecus vero, ita ipsarum vitae rationem ordinavit, ut 
sensim sine sensu typum Monialis seu Sanctimonialis vitae contemplati- 
vae, sub rigida regulari disciplina, prorsus deditae, clare perspicueque 
in suis legibus atque religiosa ascesi delinearet. *! 

Postquam autem ineunte fere media aetate, Virginum consecratarum 
in saeculo commorantium vivendi forma penitus desiit, Sanctimoniales, 
numero, fervore, varietate supra modum auctae, antiquarum Virginum 
unicae, velut in solidum heredes earumque legitimae successores habitae 
sunt; °? neque heredes ac successores tantum, sed traditi patrimonii 
fideles procuratrices argumentosaeque fautrices, quae quinque talentis 
ditatae, alia quinque superlucratae fuerunt. ?* Monumenta liturgica, ca- 
nonica documenta, atque historica testimonia omne genus, scripta, in- 
sculpta, depicta, hanc Monialium originem ac dignitatem, merita sancti- 
tatemque comprobant atque vindicant. ** 

Statum perfectionis, qui iam adeo solemniter receptus atque plene re- 
cognitus fuerat, ut perfectius usque publicam referret naturam, Monia- 
les, per plura saecula ad exeuntem mediam aetatem — ut ex Decretalibus, 
imo ex toto Corpore iuris canonici luculenter patet — solae inter mu- 
lieres cum Monachis et Canonicis regularibus exhibebant. *° 

Non paucis deinceps inde nec levibus evictis difficultatibus, prius 
Fratres omnes, qui vel Mendicantes, vel Hospitalarii, vel Redemptores, 
vel alio nomine nuncupabantur ac, post tria fere saecula, Clerici quoque, 
qui regulares dicti fuerunt, inter veros religiosos et regulares, simul cum 
Monachis et Canonicis regularibus, recepti sunt; Moniales vero univer- 
sue, tum illae quae antiquo monachismo seu vitae canonicali inhaerebant, 
cum illae quae in Fratrum mendicantium secundos Ordines cooptaban- 
tur, quod ad ius canonicum attinet, unicum, nobile et vetustum insti- 
tutum prosequebantur eandemque religiosam vivendi rationem ample- 
ctebantur. *° 

Ad primas igitur usque mulierum Congregationes, quae vel saec. XVI 
vel xvii ortae sunt, Moniales eae tantum habebantur quae facto et iure 
vitam legitime religiosam profitebantur. Imo etiam post toleratas, et 
decursu temporis, prius facto et postea oeconomico etiam quodam iure 
receptas Congregationes, Moniales tantum, usque ad Codicem I[uris 
Canonici promulgatum, stricto iure uti verae religiosae ac regulares 
admissae sunt. 

Quodsi hoc loco animum ad vitae monasticae penetralia convertere 
velimus, quis recensere et ponderare poterit perfectionis religiosae the- 
sauros in Monasteriis absconditos? quis flores ac fructus sanctitatis, 
quos hi conclusi horti Christo Ecclesiaeque tulerunt? quis precationum 
efficacitatem, quis deditionis divitias, quis denique bona omne genus 
quibus Moniales Ecclesiam Matrem suam ornare, sustinere, confortare 
totis viribus satagerunt? 


Sanctimonialium rigidus sane definitusque typus, in legum canonica- 
rum et in ascesis paginis insculptus, ab innumeris Ordinibus, Monaste- 
riis, Conventibus, quae in Ecclesia iugiter exstiterunt, facile, et, quoad 
ipsius praecipua lineamenta, etiam fideliter receptus fuit, atque per 
plura saecula tenaciter retentus. Ex hac communi fidelitate atque con- 
stantia, arcta compago in sacro Monialium Instituto exorta est, quae for- 
tius quam omnium aliorum regularium sive religiosorum utriusque sexus 
Institutorum, innovationibus quibuslibet restitit semper. Id, intra certos 
iustosque limites, merito ipsi vertendum esse non est ambigendum. 

Haec, quam laudavimus, Monialium unitas minime ceterum obstitit 
quominus, et quod attinet ad ascesim et quod ad interiorem pertinet disci- 
plinam, iam antiquitus diversae figurae varietatesque admitterentur, qui- 
bus Deus, mirabilis in sanctis suis, Ecclesiam Sponsam suam ditavit et 
decoravit. Quae Monialium varietates ex eiusdem generis varietate oriri 
videntur Ordinum ac Religionum virorum, quibus Monialium Ordines 
adiecti quodammodo fuerunt. Revera, vix non omnes Monachi, Canonici 
regulares, Mendicantes praecipue secundos Ordines instituere niteban- 
tur, qui servata semper generali Monialium ratione, fere ut primi Ordi- 
nes inter se diversi conspiciebantur. Pariter nonnulli Ordines Clerico- 
rum regularium et nonnullae Congregationes virorum proprii Instituti 
Monialium Ordines recentius condiderunt. 

Monialium varietates, quas supra attigimus, sive Instituti historiam 
respicimus, sive communes eius interiores mutationes, dignissimae pro- 
fecto sunt quae attente considerentur. Sane, ipsae, generali vitae contem- 
plativae ratione incolumi atque firmis praecipuis receptae disciplinae 
normis ac principiis, novam veluti sanctitatis vim veteri Instituto com- 
pararunt. 

Recentioribus temporibus, praesertim saeculo xvi abeunte, novae 
Monialium Ordinum formae inductae et ab Ecclesia pedetentim probatae 
fuerunt ; ut ecce Institutum Sanctae Ursulae, Angelicarum, Congrega- 
tio Religiosarum Dominae Nostrae, Ordo Visitationis, Societas Dominae 

Nostrae, Moniales B. Mariae de Caritate ** pluresque aliae. Hae novae 
fundationes dum, vel ab initio earum institutionis vel deinceps ad acce- 
ptandum Monialium commune ius vigens — ut vitam vere religiosam, 
unice tunc pro mulieribus recognitam, profiteri valerent — adigebantur 
seu moraliter cogebantur, ipsius iuris renovationem diversis modis prae- 
parabant. 

Hae novae Monialium formae, etsi vitam contemplativam canonicam 
profitebantur, et strictam clausuram pontificiam, propriae rationi vi- 
vendi aptatam, ex sententiis tunc vigentibus aegre quidem sed sincere 
demum receperant, tamen quandoque divinum Officium recitandum non 
susceperunt. Multa vero apostolatus et caritatis opera quae cum suo sexu 
suoque statu iuridico consentanea habebantur, ipsae laudabili sollicitu- 
dine, ut sui muneris partes, fecerunt. 


Annis volventibus, sive ob novorum Ordinum exemplum sive ob 
progressum Congregationum ac Societatum, quae cum vita perfectionis 
fecundam caritatis, auxilii, educationis exercitationem coniungere nite- 
bantur, sive denique ob communem rerum atque idearum omne genus 
processum, non pauca Monasteria multorum Ordinum, qui vitam con- 
templativam unice ex instituto suo sectabantur, opera apostolatus, pro- 
bante ac prudenter moderante Sancta Sede, pluribus in locis recepe- 
runt. *° 

Exinde sensim sine sensu obtinuit, ut commune Monialium Institu- 
tum non solum diversos Ordines cum propriis Regulis et Constitutionibus 
in se contineret, sed etiam profundior quaedam in ipso admitteretur divi- 
sio inter Ordines scilicet et Monasteria quae vitam solummodo contempla- 
tivam sequebantur atque Ordines ac Monasteria in quibus, sive ex pe- 
culiari constitutionis lege sive ex subsequentibus Apostolicae Sedis 
concessionibus, ad vitam contemplativam canonice probata apostolatus 
opera convenienter adiungebantur. 

Nostro hoc tempore, totum Monialium Institutum, tum in iis (rdini- 
bus ac Monasteriis, quae fideliter vitam tantum contemplativam hucus- 
que obiverant, tum in iis maxime quae ex Ecclesiae praescripto vitam 
contemplativam amice cum operibus apostolatus sociabant, adiunctorum 
rerumque varietates ac mutationes non leviter persensit. Sane, cum hi 
Ordines educationis similibusque caritatis operibus vacent, quae sive ex 
inductis ubique moribus sive ex rerum publicarum interventu ita nunc 
exercentur ut vix compatibilia vel prorsus incompatibilia fiant cum ali- 

quibus e classicis clausurae pontificiae regulis, huius clausurae normae, 
retenta ipsius communi ratione, sapienter mitigari debuerunt, ut cum 
illis operibus componi possent ; quod profecto Ecclesiae sanctae animo- 
rumque utilitas postulare videbatur, cum nisi ita factum fuisset, ea 
opera vel omnino suscipi non potuissent vel non ea saltem ratione. Neque 
quoad apostolicos Ordines solum, sed etiam quoad Ordines tantum con- 
templativos, temporum adiuncta, atque gravis egestas, qua saepe labo- 
rant, mitigationes seu largiores interpretationes quandoque exigere ac 
requirere visa sunt. 

Hodie, ut exemplum proponamus, civium sensus, quem socialem ap- 
pellant, vix ferret nimis arctam can. 601 interpretationem, ne cum de 
Monialibus quidem contemplativis agitur. Hinc Sancta Sedes, pluribus 
necessitatibus vel utilitatibus materne in dies largius providet, quae iuxta 
receptum olim iudicium non ita graves existimabantur, ut ob eas clau- 
suram pontificiam infringere liceret vel ipsa eximere. Ceterum, domici- 
liorum securitas atque sanctitas, quae non unica quidem causa fuit pon- 
tificiae clausurae, sed varie pro temporum adiunctis, cum aliis causis ad 
ipsam constituendam et ordinandam contulit, hodie magis quam olim te- 
cta sartaque est. 


Summatim origine et fastis sacri Monialium Instituti propositis, op- 
portunum ducimus in praesens accurate distinguere ipsius propria ac 
necessaria elementa, quae vitam Monialium contemplativam “anonicam 
ut primum ac praecipuum earum finem directo afficiunt. Nativis hisce 
atque praecipuis lineamentis quibus figura canonica Monialium clare in 
iure definitur, alia magni momenti accedunt quae, etsi non sunt necessa- 
ria, eam tamen complent, cum satis apte publico Monialium fini respon- 
deant ipsumque securum faciant. Aliqua vero in Monialium Instituto 
invenimns quae nec necessaria sunt nec eam complent, sed tantum externa 
atque historica sunt, cum scilicet ex adiunctis superiorum temporum, 
nune valde mutatis, certo nascantur. Quando haec, vel iam non prosunt, 
vel maius bonum impedire valent, nulla speciali ratione servanda 
videntur. 

Porro, firmis prorsus omnibus nativis ac potissimis venerandi Monia- 
lium Instituti elementis, quoad elementa alia, quae externa et adventi- 
cia censentur, illas caute prudenterque ad hodierna adiuncta accomoda- 
tiones inducere decrevimus, quae Instituto eidem non modo maiorem 
decorem, sed pleniorem etiam efficacitatem tribuere poterunt. 

Ad has Instituti Monialium temperatas accommodationes inducendas 

Nos movent, imo urgent, plenae quas habemus de re in singulis orbis 
partibus notitiae, certaque inde exorta cognitio gravis inopiae, in qua 
Moniales saepe, ne dicamus semper, versantur. Sane, non pauca ex- 
stant Monasteria quae, pro dolor! vix non fame, miseria, inedia pereunt ; 
plura vero sunt quae, ob domesticas difficultates, duram, nec plerumque 
tolerabilem, vitam ducunt. Monasteria praeterea habentur quae, quamvis 
in egestate non vivant, cum tamen ab aliis quibuslibet Monasteriis seiun- 
cta ac separata exsistant, non raro languescunt. Arctiores etiam clau- 
surae leges non levibus saepe difficultatibus facilem viam sternunt. Postre- 
mo, crescentibus semper Ecclesiae animorumque necessitatibus, ac mul- 
tiplici his subveniendi adiutrice omnium opera urgente, momentum adve- 
nisse videtur, in quo vita monastica, generatim etiam inter Moniales con- 
templationi deditas, cum moderata apostolatus participatione concilietur. 

Quod Nostrum hac de re iudicium saepissime confirmarunt Ordina- 
riorum locorum ac religiosorum Antistitum testimonia, quae ex nonnul- 
lis nationibus prorsus communi consensu ad Nos pervenerunt. 


Ex iis quae infra in Statutis Monialium Generalibus decernuntur, 
aliqua hic illustrare iuvabit, ut regulas et iudicia inde proponamus ex 
quibus facile ac secure singula praescripta intelligi recte possint. 

Iit in primis, quoad vitam Monialium contemplativam hoc, quod iuxta 
mentem Ecclesiae semper viguit, firmum ac inviolatum servari debet: 
Monasteria omnia Monialium vitam contemplativam, ut primum atque 
praecipuum suum finem, canonice semper et ubique profiteri debere. 
Quam ob rem, labores et ministeria, quibus Moniales vacare possunt ac 
debent, talia esse oportet atque ita quoad locum, tempus, modum ratio- 
nemque ordinanda ac disponenda sunt, ut vita vere et solide contempla- 
tiva, sive totius Communitatis sive singularum Monialium, salva non 
tantum sit sed iugiter alatur ac roboretur. 


Praescripta concessionesque olim, urgentibus rerum adiunctis, pro 
aliquibus regionibus data, ex quibus vota solemnia in simplicia commuta- 
bantur, odiosam dispensationem (can. 19) secum ferre certo dicenda sunt ; 
eo vel magis odiosam, quod notae praecipuae Monialium haec immunitas 
adversetur ; nam vota solemnia, quae arctiorem ac pleniorem quam alia 
publica vota Deo consecrationem secum ferunt, notam canonice neces- 
sariam et potissimam Ordinum exhibent. Quapropter, cum diuturna 
experientia diversis in locis aperte constet sive Regularium virorum sive 


a 
4 
4 
4 
3 
j 
i 
j 
| 
; 
a 
q 
; 
i 
i 


12 Acta Apostolicae Sedis —- Commentarium Officiale 


Monialium vota solemnia, etsi rerum publicarum iure ignorentur, facile 
nulloque negotio servari posse, pariterque securitati aliorum bonorum 
communium aliunde apte provideri, etsi persona iuridica, ut alicubi ac- 
cidit, Religionibus et Monasteriis denegetur, in hoc iam ante non pau- 
cos annos merito S. Sedis leges actioque simul conspirant, *’ ut odiosae 
de quibus diximus exceptiones restringantur et, quoad fieri possit, tol- 
lantur. Et revera Moniales non oportet honore, merito et gaudio pri- 
vare vota solemnia ipsarum propria emittendi. 


Ad tutiorem assequendam solemnis castitatis vitaeque contemplativae 
custodiam utque hortus conclusus Monasteriorum nullo mundi ausu pe- 
netrari, nullo astu insidiaque violari, nullo saeculari profanoque conta- 
ctu turbari posset, sed verum animarum claustrum evaderet *? in quo Mo- 
niales Deo liberits servire valerent, ** Ecclesia sapienti ac vigilanti solli- 
citudine severiorem clausuram, tamquam institutum Monialium pecu- 
liare statuit, diligenter ordinavit atque gravibus pontificiis sanctionibus 
perpetuo communivit. Haec veneranda Monialium clausura, quae ex Au- 
ctoritate suprema a qua procedit atque ex sanctionibus quibus interius 
exteriusque defenditur pontificia appellatur, in Nostra hac Constitutione 
non solum, pro diversis adiunctis Monasteriorum, quae ipsi hucusque 
obstricta sunt, consulto ac solemniter confirmatur, sed caute ad illa etiam 
Monasteria extenditur, quae eadem adhucusque, ob legitime impetratas 
dispensationes, non obligantur. 

Monasteria quae vitam unice contemplativam profitentur, neque in- 
tra domus religiosae terminos stabilia opera educationis, caritatis, re- 
collectionis vel alia id genus admittunt, clausuram illam pontificiam re- 
tinebunt vel accipient, de qua in Codice agitur (can. 600-602), quaeque 
« maior » appellabitur. 

Quoad vero Monasteria illa quae, sive ex instituto sive ex legitimis 
S. Sedis praescriptis, vitae contemplativae exercitium quorundam mini- 
steriorum cum ipsa consentaneorum intra monasticas ipsas aedes amice 
coniungunt, clausura pontificia, illis retentis quae eidem necessaria at- 
que insita sunt, in nonnullis, quae vix vel ne vix quidem observari pos- 
sunt, temperatur ; in aliis vero, quae ad clausuram pontificiam Codicis 
non adeo necesaria censentur (can. 599, 604 § 2), apte completur. Haec 
clausura pontificia temperata atque hodiernis necessitatibus accommo- 
data quae, ut ab antiqua rigidiore distinguatur, « minor ») nuncupabitur, 
illis etiam Monasteriis concedi poterit quae, etsi vitam tantum contempla- 
tivam retineant, vota solemnia non habent vel nonnullis carent conditio- 
nibus quae ad maiorem clausuram pontificiam, iurisprudentia recepto- 


4 
j 
4 

% 
a 


Acta Pu Pp. XII 13 


que stilo Curiae merito requiruntur. Accurata horum omnium clausu- 
rae pontificiae minoris elementorum definitio infra, in Statutis Gene- 
ralibus et in Instructionibus a S. Congregatione de Religiosis Nostra 
Auctoritate Nostroque nomine dandis, tradetur. 


Quod spectat ad Monasteriorum Monialium autonomiam seu mu- 
tuam libertatem, ea hic repetere opportunum ducimus et Monialibus ap- 
plicare quae, consulto de Monachis dixeramus in Homilia habita die 18 se- 
ptembris 1947 in patriarchali Basilica S. Pauli extra moenia, revoluto 
decimo quarto saeculo ab obitu S. Benedicti Nursiani. ** Mutatis rerum 
adiunctis, plura iam suadent, ac non raro postulant, Monasteriorum Mo- 
nialium consociationem, uti facilior ac convenientior officiorum distri- 
butio, utilis ac saepe necessaria religiosarum ab uno ad aliud Monaste- 
rium variis de causis ad tempus translatio, oeconomicum iuvamen, labo- 
rum coordinatio, observantiae communis defensio, aliaque id genus. Quod 
autem haec omnia fieri et obtineri valeant, quin necessariae autonomiae 
derogetur nec quomodolibet clausurae vigor enervetur vel recollectioni 
vitaeque monasticae severiori disciplinae damnum inferatur, tam ex am- 
plissima experientia Congregationum Monasticarum virorum, quam ex 
non raris speciminibus Unionum ac Foederationum quae inter Moniales 
hucusque approbatae fuerunt, certe ac secure comprobatur. Ceterum Foe- 
derationum erectio et Statutorum quibus regi debeant approbatio, San- 
ctae Sedi reservatae manebunt. 


Ad laborem, sive manuum sive animi, omnes, viris vel mulieribus mi- 
nime exceptis qui vitae contemplativae vacant, non solum lex naturalis 
obligat, ** sed paenitentiae etiam ac satisfactionis officium.** Labor prae- 
terea generale est instrumentum quo animus, et a periculis servatur et 
ad altiora evehitur; quo nos, ut oportet, divinae Providentiae operam 
praebemus nostram tum in ordine naturae tum in ordine qui naturam ex- 
cedit; quo opera caritatis exercentur. Labor denique norma est ac lex 
praecipua vitae religiosae, vel ab eius originibus, iuxta illud « ora et 
labora ». Sane huius vitae disciplina, magna ex parte in praecipiendo, 
ordinando ac perficiendo labore posita fuit semper. *’ 

Monialium labor, si aeterna respiciantur, talis esse oportet, ut quae 
illum suscipit, in primis sancto proposito suscipiat; ut eadem praesen- 
tem Deum saepe cogitet ; ut illum ex oboedientia capiat, cum suique vo- 
luntaria castigatione coniungat. Quod si labor ita sustinebitur, ille po- 
tens ac constans erit omnium virtutum exercitatio, atque pignus suavis 
efficacisque coniunctionis vitae contemplativae cum activa, ad exemplum 
Nazarethanae Familiae. ** 

Si vero monasticus labor vel quoad naturam vel quoad disciplinam 
aestimetur, e Regulis, Constitutionibus traditisque singulorum Ordinum 
consuetudinibus non tantum viribus Monialium eum par esse oportet, 
sed ita etiam disponi ac perfici, ut, pro temporum cursu rerumque adiun- 
ctis, et Monialibus necessarium victum quaerat, et ad egenorum, ad ho- 
minum societatis, ad Ecclesiae utilitatem conferat. *° 


Cum christianae vitae perfectio in caritate specialiter posita sit, *° 
cumque caritas qua Dominum unice super omnia diligere debemus om- 
nesque in Ipso, una eademque vere sit, Mater Ecclesia ab omnibus Mo- 
nialibus quae canonice contemplationem profitentur, cum Dei perfecto 
amore, perfectam erga proximos caritatem exigit ; cuius caritatis suique 
status gratia, religiosi viri religiosaeque mulieres Ecclesiae omniumque 
indigentium necessitatibus totos se devotos persentiant oportet. 

Moniales ergo omnes probe sciant ipsarum vocationem plene totam- 
que apostolicam esse, *’ nullis locorum, rerum, temporum limitibus cir- 
cumscriptam, sed ad omnia, semper et ubique sese porrigentem, quae aut 
ad Sponsi honorem aut ad animorum salutem quovis modo spectant. Haec 
vero universalis apostolica Monialium vocatio nulla re impedit quomi- 
nus Monasteria suis precibus et totius Ecclesiae et singulorum hominum 
vel coetuum necessitates commendatas habeant. 

Communis omnium Monialium apostolatus, quo divini Sponsi sui 
honorem zelare *? et universae Ecclesiae omniumque christifidelium bo- 
num provehere debent, his tribus praecipue veluti instrumentis utitur : 

1° exemplo christianae perfectionis ; cum earum vita, licet sine ver- 
bis, alte tamen loquatur et continuo ad Christum atque ad christianam 
perfectionem fideles trahat, et bonos Christi milites ** ad legitimum 
certamen ut vexillum excitet alliciatque ad coronam ; “** 

2° precatione, tum publice Ecclesiae nomine, septies in die solem- 
niter canonicis horis ad Deum fundenda, tum etiam privatim perenni- 
ter Deo omnibus formis offerenda ; 

3° devovendi se studio, ita ut afilictationibus, quae ex vita communi 
fidelique regulari observantia oriuntur, alia propriae abnegationis exer- 
citia sive ex Regulis ac Constitutionibus praescripta sive prorsus volun- 
tarie suscepta, addantur, quibus generose illa impleantur « quae desunt 
passionum Christi Iesu, pro corpore Eius, quod est Ecclesia ». *° 


Postquam Monialium Instituti historicos fastos illustravimus accu- 
rateque descripsimus quibus idem terminis cum hodiernis vitae neces- 
sitatibus componi possit, iam generales normas tradere putamus iuxta 

quas ad rem compositio illa adducenda sit. Totam Constitutionem atque 
Statuta Generalia quoad omnes vel iam factas vel faciendas Monasterio- 
rum Foederationes et quoad singula Monasteria, S. Congregatio de Re- 
ligiosis ad effectum adducet ; quae Nostra Auctoritate, per instructiones, 
declarationes, responsa aliaque id genus documenta, illa omnia peragere 
poterit, quae ad Constitutionem diligenter atque efficaciter inducendam 
atque ad Generalia Statuta fideliter prompteque servanda spectant. 


STATUTA GENERALIA MONIALIUM 


Art. I 


$1. Monialium nomine in hac Constitutione, ad normam iuris 
(c. 488, 7°) veniunt, praeter religiosas votorum solemnium, illae etiam 
quae vota simplicia, perpetua vel temporaria, professae sunt in Monaste- 
riis in quibus vota solemnia vel actu nuncupantur vel ex instituto emitti 
deberent ; nisi ex contextu sermonis vel ex rei natura aliud certo constet. 

§ 2. Legitimo Monialium nomini (c. 488, 7°) et iuris Monialium appli- 
cationi minime officiunt: 1) professio simplex in Monasteriis legitime 
emissa ($ 1); 2) clawsura pontificia minor quae Monasteriis sit praescri- 
pta vel rite concessa ; 3) operum apostolatus exercitium, quod cum vita 
contemplativa coniunctum sit, sive ex instituto a S. Sede pro aliquibus 
Ordinibus probato et confirmato, sive ex legitimis S. Sedis pro nonnullis 
Monasteriis praescripto aut concessione. 

§ 3. Apostolica haee Constitutio iuridice non respicit: 1) Congrega- 
tiones religiosas (c. 488, 2°) Sororesque ipsarum sodales (c.488, 7°), quae 
ex instituto vota tantum simplicia nuncupant; 2) Societates mulierum 
in comuni ad instar religiosarum viventium earumque sodales (c. 673). 


Art. IT 


§ 1. Peculiaris ratio vitae religiosae monasticae, quam Moniales fi- 
deliter sub rigida regulari disciplina colere debent, et ad quam ab Ec- 
clesia destinantur, est vita contemplativa canonica. 

§ 2. Vitae contemplativae canonicae nomine intelligitur non illa in- 
terna et theologica ad quam animae omnes in Religionibus imo et in sae- 
culo viventes invitantur, quamque apud se singulae ducere ubique va- 
lent: sed exterior disciplinae religiosae professio quae, sive ex clausura, 
sive ex pietatis, orationis mortificationisque exercitiis, sive denique ex 
laboribus quibus Moniales incumbere debent, in interiorem contempla- 

tionem ita ordinatur, ut eiusdem studio tota vita totaque actio et facile 
valeat et efficaciter debeat imbui. 

§ 3. Si vita contemplativa canonica sub rigida regulari disciplina ha- 
bitualiter servari non possit, character monasticus nec concedendus est 
nec, si iam habeatur, retinendus. 


Art. Til 


§ 1. Vota religiosa solemnia, ab omnibus Monasterii sodalibus vel ab 
una saltem ipsarum classe nuncupata, praecipuam notam efficiunt ex qua 
Monasteria mulierum, non inter Congregationes religiosas sed inter Or- 
dines regulares iure numerantur (c. 488, 2°). Religiosae autem in his Mo-- 
nasteriis professae omnes, Regularium appellatione in iure, ad normam 
c. 490, veniunt, atque non Sororum sed Monialium proprio nomine vo- 
cantur (c. 488, 7°). 

§ 2. Monasteria omnia, in quibus vota tantum simplicia nuncupan- 
tur, votorum solemnium instaurationem impetrare poterunt. Quinimmo, 
nisi prorsus graves obsint rationes, eadem iterum suscipere curabunt. 

§ 3. Solemnes antiquae formulae consecrationis Virginum, quae in 
Pontificali Romano habentur, Monialibus reservantur. 


Art. IV 


§ 1. Severior Monialium clausura, quae pontificia dicitur, firmis sem- 
per ac pro omnibus Monasteriis iis notis quae eidem quasi naturales sunt, 
duplex in posterum distinguetur : maior et minor. 

$ 2. 1° Clausura pontificia maior, illa scilicet quae in Codice descri- 
bitur (cc. 600-602), hac Nostra Apostolica Constitutione plane confirma- 
tur. Sacra Congregatio de Religiosis, Nostra Auctoritate, declarabit quas 
ob causas dispensatio a clausura maiori concedi possit, ut, rei natura 
incolumi, nostri temporis adiunctis aptius eadem accommodetur. 

2° Clausura pontificia maior, salvo § 3, 3°, in omnibus Monasteriis 
vigere ex regula debet, quae vitam contemplativam unice profitentur. 

§ 3. 1° Clausura pontificia minor ilia ex antiqua clausura Monialium 
retinebit, illisque sanctionibus defendetur, quae ad ipsius naturalem ra- 
tionem conservandam ac vindicandam necessaria in Instructionibus 
S. Sedis expresse definiuntur. 

2° Huic pontificiae minori clausurae obnoxia sunt Monasteria Mo- 
nialium votorum solemnium quae, sive ex instituto sive ex legitima con- 
cessione, ita ministeria cum extraneis suscipiunt, ut plures religiosae et 
notabilis domus pars habitualiter in haec ministeria incumbant. 

3° Pariter, saltem huius clausurae praescriptis subiici debent omnia 
et singula Monasteria, etsi unice contemplativa, in quibus vota tantum 
simplicia nuncupantur. 3 

§ 4. 1° Clausura pontificia maior vel minor, necessaria condicio ha- 
benda est, non solum ut vota solemnia emitti possint (§ 2) sed etiam ut 
illa Monasteria, in quibus vota simplicia nuncupantur (§ 3), ut vera Mo- 
nasteria Monialium ad normam c. 488, 7° in posterum habeantur. 

2° Si regulae clausurae pontificiae, saltem minoris, observari ple- 
rumque non possint, vota solemnia quae habeantur adimenda sunt. 

§ 5. 1° Clausura pontificia minor, quoad illas praesertim notas in 
quibus a clausura Congregationum vel Ordinum virorum distinguitur, 
observanda est in locis ubi Moniales vota solemnia non nuncupant. 

2° Si autem certo appareat in aliquo Monasterio clausuram saltem 
minorem ex more servari non posse, Monasterium illud in domum vel 
Congregationis vel Societatis mutandum erit. 


Art. V 

§ 1. Ecclesia ad orationem publicam, quae eius nomine, sive in choro 
(c. 610, § 1) sive privatim (c. 610, § 3), Deo funditur, solas Moniales in- 
ter mulieres Deo sacras deputat; easque ex regula ad normam suarum 
Constitutionum, huic orationi horis canonicis cotidie persolvendae gra- 
viter obstringit. 

§ 2. Omnia Monialium Monasteria singulaeque Moniales vota so- 
lemnia vel simplicia professae, Officium divinum in choro ad normam 
c. 610, § 1 et suarum Constitutionum, ubique recitare tenentur. 

§ 3. Iuxta c. 610, § 3 Moniales, quae a choro abfuerunt, si vota solem- 
nia non nuncupaverint, ad privatam horarum recitationem, nisi aliud ex- 
presse praescribant Constitutiones (c. 578, 2°), restricte non tenentur ; ta- 
men non solum Ecclesiae mens est, ut supra diximus (art. IV), ut vota 
Monialium solemnia ubique instaurentur, sed etiam, si ad tempus instau- 
rari non valeant, ut Moniales vota perpetua simplicia loco solemnium 
professae, pensum Officii divini fideliter absolvant. 

§ 4. Missa conventualis in omnibus Monasteriis Officio diei respon- 
dens, secundum rubricas, quoad fieri possit celebrari debet (c. 610, § 2). 


Art. VI 
§ 1. 1° Monialium Monasteria, secus ac aliae religiosae mulierum do- 
mus, ex Codice et ad ipsius normam sui iuris sunt (c. 488, 8°). 
2° Antistitae singulorum Monasteriorum Monialium in iure Supe- 
riores maiores sunt, omnibusque facultatibus donantur quae Superio- 


2 - Acta, vol. XVIII. n. 1. — 10-41-1951. 

ribus maioribus competunt (c. 488, 8°), nisi ex contexu sermonis vel ex 
rei natura aliquae ad viros tantum attineant (c. 490). 

§ 2. 1° Ambitus condicionis sui iwris seu autonomiae quam vocant Mo- 
nasteriorum Monialium et iure communi et iure peculiari definitur. 

2 Tutelae iuridicae, quam ius sive Ordinariis locorum sive Supe- 
rioribus regularibus quoad singula Monasteria concedit, neque ex hac 
Constitutione neque ex Foederationibus Monasteriorum a Constitutione 
permissis (art. VII) atque eius auctoritate inductis, quovis modo dero- 
gatur. 

3° Iuridicae relationes singulorum Monasteriorum cum Ordinariis 
locorum vel Superioribus regularibus, ex iure communi atque ex iure pe- 
culiari regi pergent. 

§ 3. Hae Constitutione nullo modo definitur utrum singula Monaste- 
ria Ordinarii loci potestati obnoxia sint an, intra terminos iuris, de ea 
sint exempta et Superiori regulari subiaceant. 


Art. VII 


§ 1. Monasteria Monialium non solum sui iuris sunt (c. 488, 8°), sed 
etiam iuridice distincta atque invicem independentia, nullis vinculis prae- 
ter quam spiritualibus ac moralibus, inter se unita ac devincta, etsi eidem 
primo Ordini vel religioni iure sint subiecta. 

§ 2. 1° Monasteriorum mutuae libertati, potius facto receptae quam 
iure impositae, nullo modo officit Foederationum constitutio ; neque eae 
Foederationes haberi debent ut iure probibitae vel quomolibet naturae 
et finibus vitae religiosae Monialium minus consentaneae. 

2° Monasteriorum Foederationes quamvis regula generali non prae- 
cipiantur, tamen a Sede Apostolica valde commendantur non solum ad 
mala et incommoda praecavenda quae ex plena separatione oriri possunt, 
sed etiam ad regularem observantiam vitamque contemplativam pro- 
vehendam. 

§ 3. Constitutio cuiuslibet formae Foederationis Monasteriorum Mo- 
nialium vel Confoederationis Foederationum Sedi Apostolicae reservatur. 

§$ 4. Omnis Foederatio seu Confoederatio suis legibus a S. Sede pro- 
batis, ordinari ac regi necessario debet. 

§ 5. 1° Salvis art. VI, §§ 2, 3, et salva praecipua autonomiae ratione 
supra definita (§ 1), nihil vetat quominus in Foederationibus Monaste- 


riorum ineundis, ad exemplum nonnullarum Congregationum monastica- 
rum et Ordinum sive Canonicorum sive Monachorum, quaedam huius 

autonomiae inducantur aequae condiciones et intermissiones, quae ne- 
cessariae vel magis utiles videantur. 

2° Formae tamen Foederationis quae praedictae autonomiae de qua 
diximus (§ 1) contrariae videantur et ad rationem regiminis centralis ac- 
cedant, S. Sedi speciali modo reservantur, nec sine expressa Ipsius con- 
cessione institui possunt. 

§ 6. Foederationes Monasteriorum ex fonte unde proveniunt atque 
ex Auctoritate a qua directe dependent et reguntur, sunt iuris pontificii 
ad normam iuris canonici. 

§ 7. S. Sedes immediatam vigilantiam et auctoritatem, prout casus 
ferat, in Foederationem exercere poterit per aliquem Adsistentem reli- 
giosum, cuius munus erit non tantum 8. Sedem repraesentare sed etiam 
conservationem genuini spiritus proprii Ordinis fovere et Superiorissas 
in recto ac prudenti Foederationis regimine opera et consilio adiuvare. 

§ 8. 1° Statuta Foederationis non solum praescriptis normis a S. Con- 
gregatione de Religiosis Nostra Auctoritate elaborandis, sed etiam na- 
turae, legibus, spiritui et traditionibus sive asceticis sive disciplinaribus 
sive iuridicis et apostolicis proprii Ordinis, conformentur oportet. 

2° Foederationum Monasteriorum praecipuus finis est fraternum 
adiutorium sibi mutuo praestare, non solum in spiritu religioso ac 
in regulari monastica disciplina fovendis, sed etiam in rebus oeconomicis 
provehendis. 

3° Si casus ferat, peculiares normae in approbandis Statutis tra- 
dendae sunt, quibus moderari oporteat facultas et moralis obligatio 
petendi ac mutuo sibi concedendi Moniales, quae tum ad regimen Mona- 
steriorum, tum ad institutionem novitiarum in communi novitiatu pro 
omnibus vel pro pluribus Monasteriis erigendo, tum denique ad aliis mo- 
ralibus vel materialibus Monasteriorum aut Monialium necessitatibus 
providendum, necessariae existimentur. 


Art. VIII 


§ 1. Labor monasticus, cui etiam Moniales vitae contemplativae in- 
cumbere debent, Regulae, Constitutionibus, traditionibus singulorum Or- 
dinum debet esse pro viribus consentaneus. 

§ 2. Labor ita ordinari debet ut, simul cum aliis rationibus ab Ec- 
clesia probatis (cc. 547-551, 582), et cum subsidiis a Divina Providentia 
suppeditatis, securam reddat ac convenientem Monialium substenta- 
tionem. 

§ 3. 1° Ordinarii locorum, Superiores regulares et Superiorissae Mo- 

nasteriorum ac Foederationum, omnem tenentur diligentiam adhibere ut 
necessarius, adaequatus ac proficuus labor numquam Monialibus desit. 

2° Moniales vero ex conscientiae officio tenentur, non solum ad sibi 
honeste frontis sudore panem quo vivant, ut monet Apostolus (II Thess., 
ITI, 10) lucrandum, sed etiam ad sese, prout tempora exigunt, in dies ad 
diversa opera habiliores reddendas. 


Art. IX 


Moniales omnes ut divinae apostolicae vocationi fideles inveniantur, 
non tantum generalia monastici apostolatus instrumenta adhibere de- 
bent, sed praeterea sequentia observare curabunt. 

§ 1. Moniales quae in propriis Constitutionibus seu legitimis prae- 
scriptis specialis apostolatus opera definita habent, ad normam Consti- 
tutionum seu Statutorum ac praescriptionum sese fideliter eisdem dare 
ac consecrare tenentur. 

§ 2. Moniales quae vitam unice contemplativam profitentur : 

1° si in propriis traditionibus aliquam externi apostolatus specia- 
lem formam acceptam habeant vel habuerint, illam hodiernis necessita- 
tibus aptatam, salva semper ipsarum vita contemplativa, retineant fi- 
deliter, et si perdiderint, eam restituere diligenter curent. Si vero circa 
adaptationem aliquod dubium remaneat, S. Sedem consulant ; 

2° ex adverso, si vita pure contemplativa neque ex Ordinis proba- 
tis Constitutionibus neque ex traditione externo apostolatui hucusque 
coniuncta iugi constantique ratione fuerit, tunc nonnisi in casibus ne- 
cessitatis et per limitatum tempus, in illis apostolatus formis singula- 
ribus praesertim seu personalibus, occupari poterunt aut, ex caritate sal- 
tem, debebunt, quae cum vita contemplativa, prout in Ordine servatur, 
iuxta criteria a S. Sede figenda, compatibiles videantur. 


Quaecumque autem his Litteris decreta continentur, ea omnia stabi- 
lia, rata, valida esse volumus et iubemus, contrariis quibuslibet non ob- 
stantibus, peculiarissima etiam mentione dignis. 


Earum vero exemplis aut excerptis, etiam impressis, manu tamen ali- 
cuius notarii publici subscriptis ac sigillo alicuius in ecclesiastica digni- 
tate constituti munitis, eaamdem volumus haberi fidem, quae haberetur 
praesentibus, si essent exhibitae vel ostensae. 

Nulli igitur liceat hance paginam Nostrae declarationis et voluntatis 
infringere, vel ei ausu temerario contra ire; si quis autem hoc attentare 

praesumpserit, indignationem Omnipotentis Dei ac beatorum Apostolo- 
rum Petri et Pauli se noverit incursurum. 

Datum Romae, apud Sanctum Petrum, die vicesima prima mensis 
Novembris, Praesentationi B. Mariae V. sacra, anno iubilari millesimo 
nongentesimo quinquagesimo, Pontificatus Nostri duodecimo. 

praesertim 27, (PL, 40, 410); S. Ioannes Curysostomus, De virginitate, 11 (PG, 48, 540), 34 
(PG, 48, 556); S, Leanper, Regula, Introduct. (PL, 72, 876, B); Constitutiones Apostolicae, 
2, ec. 57 (PG, 1, 733; FunK, Constitutiones Apostolorum [FCA], 2, ¢, 57, 165). 

* S. Cyprianus, De habitu virginum, 3 (PL, 4, 455). 

* 1 Cor. 7, 32-35; S. THomas, 2-2, q. 186, a. 4. 

5 1 Cor. 7, 32-35; S. Auaustinus, De sancta virginitate, 22 (PL, 40, 407). 

* 2 Cor. 11, 2; TerTULLIANUS, De oratione, c. 22 (PL, 1, 1296); De virginibus velandis, 
c. 16 (PL, 2, 960); De resurrectione carnis, c. 61 (PL, 2, 932); De exhortatione castitatis, 
ce. 18 (PL, 2, 978); S. Cyprianus, De habitu virginum, 22 (PL. 4, 474); 8. Mernoprus, 
Convivium, orat. 7 (Procilae) cc. 2-4 (PG, 18, 128, 129); S. ArTuanasius, Apoloyia ad 
Constantium Imp., n, 33 (PG, 25, 640); De virginitate, c. 2 (PG, 28, 258); S. Basrirus, 
Epist. 199, c. 18 (PG, 32, 717); S. Amsrosius, De virginitate, 12 (PL, 16, 297); De wirgi- 
nibus, 1, 7, n. 36 (PL, 16, 209), 1, 11, nn. 65, 66 (PL. 16. 218); S. HitxonyMus, Epist. 22, 
nn. 2, 25 (PL, 22, 395, 411); S. Aueustinus, Hpist. 188, 1 (PL, 33, 848); In Ioannis Evang. 
tr. 9, n. 2 (PL, 25, 1459); S. Tuomas, In IV Sent., d. 88 q. 1, a. 5. 

7 §. Cyprianus, De habitu virginis, 4 (PL, 4, 455); S. MerHopius, Convivium, orat. 5 
(Talusa) 1, 4 (PG, 18, 97, 101); Ps.-CLemens, De virginitate, 1 (FPA, 2, p. 1); S. Auau- 
stinus, De sancta virginitate, 8 (PL, 40, 400), 29 (PL, 40, 412). 

* §. Cyprianus, De habitu virginum, 4 (PL, 4, 455); Ps.-CLEMENS, De virginitate, 
ce. 2, 3 (FPA, 2, p. 1-5). 

® Oricengs, In Rom. 9, 1 (PG. 14, 1205); S. MerHopius, Convivium, orat. 11 (Aretes), 
c. I (PG, 18, 204) ; orat. 8 (Theclae) c. 17 (PG, 18, 173); S. ATHaNasius, De virginitate, 21 
(PG, 28, 275); S. Amsrosrus, De virginibus, 1, 10 (PL, 16, 216); Exhortatio virginitatis, 
12, n. 80 (PL, 16, 375); S. HtrronyMus, Upist. 139, 14 (PL, 22, 1118); S. Aveustinus, 
Epist. 98, 6 (PL, 23, 362). 

2 §, Ianatius, Ad Smyrn, 18 (FPA, 1, 287); ‘TeRTULLIANUS, De virginibus velandis, 
14 (PL, 2, 957); Oricenes, In Num, homilia II, 1 (PG, 12, 591); S. Cyprianus, De habitu 
virginum, 8 (PL, 4, 455); S. Mernoprus. Convivium, orat. 1 (Marcel.) c, 1 (PG, 18, 35); 

Ps.-CLEMENS, De virginitaie, 1 (FPA, 2, p. 1); Constitutiones Apostolicae, 2, c, 57 (PG, 
1, 788; FCA 2, c. 57, 165); S. Grecortus Nyssenus, De vita S. Macrinae (PG, 46, 988); 
S. Ioannes Curysostomus, 1 Tim. 5, 9 (PG, 51, 323). 

“ TEeRTULLIANUS, De oratione, c. 22 (PL, 1, 1294); De virginibus velandis, c. 11 (PL, 
2, (954; c. 13 (PL, 2, 956); c. 14 (PL, 2, 957); ¢. 15 (PL, 2, 959); CLEMENS ALEXANDRINUS, 
Stromatum, 3, 2 (PG, 8, 1104), 25 (PG, 8, 1197); OricENEs, In Levit. hom. 3, n. 4 (PG. 
12, 428), In Num. hom. 23, n. 3 (PG, 12, 748), In Epist. ad Rom, 9, 37, (PG, 14, 1237); S. Cy- 
PRIANUS, De habitu virginis, 4 (PL, 4, 455); S. AmBrosrus, De institutione virg., c. 17 
(PL, 16, 345); S. Niceras, De lapsu virginis, c. 5 (PL, 16, 388), Conc. Illiberit. (a. 395), 
c. 13 (Mansi, 2, 8). 

12 Pontificale Romanum, De benedictione et consecratione virginum; S. AMBROSIUS, 
De instit. virg., c. 17 (PL, 16, 345); De virginibus 3, c. 1 (PL, 16, 281); S. Niceras, De 
lapsu virginis, 5 (PL, 16, 387); S. Hirronymus, Epist. 130, n. 2 (PL, 22, 1108); Sacra- 
mentarium Leonianum, 30 ad virgines sacras (PL, 55, 129). 

*® TERTULLIANUS, De virginibus velandis, cc. 14, 15 (PL, 2, 957, 959); S. Basitus, 
Epist. 199, c. 18 (PG, 32, 717); Innocentius I, Epist. 2 ad S. Victricium, ce. 18 (PL, 20, 
478 s.); S. Gexasrus I, Epist. 14, c. 20 (A. TuteL, Epist, RR. Pontificum, Brunsbergae, 
1868, p. 373); Codex Theodosianus, 9, 25, 2; S. AmpBrostus, De virginitate, c. 5, n. 26 
(PL, 16, 286), De institut. virg., ce. 17, 114 (PL, 16, 348). 

Potycarpus, Hpist. 5, 3 (FPA, 1, 303); De virginibus velandis, 
(PL, 2, 985); S. Cyprianus, De habitu virginum, (PL, 4, 451 ss.); S. MetHoprus, Con- 
vivium, orat, 1 (Marcel.) 1 (PG, 18, 35); S. Arnanasius, De virginitate, 3 ss. (PG, 28, 
253 ss.); S. BasrLtus, Epist. 173 (PG, 32, 648); Constitutiones Apostolicae, 8, c. 24 (PG, 
1, 1122; FCA, 8, c. 24, 528); S. AmpBrosius, De virginibus, 2, 2 (PL, 16, 220), 3, 1-4 (PL, 16, 
231); S. Aucustinus, De sancta virginitate, 31 ss. (PL, 40, 412 ss.). 

** S. Cyprianus, De habditu virginum, 22 (PL, 4, 474); S. AmsBrosrus, De virginibus, 
1, ee. 4, 5 (PL, 16, 205-205), c. 10 (ib. 16, 215); S. Aueustinus, De moribus catholicae Kc- 
licae, 1, c. 31, 68, c. 33, 70 (PL, 32, 1339 ss.). 

** §. Aucustinus, Epist. 211, cc. 5, 6 (PL, 33, 960), 15 (PL, 38, 964); S. Carsarius, 
Regula ad virgines, cc. 4, 11, 16, 19 (PL, 67, 1107, 1109, 1110; Hd. Dom Morin G., 2 (1942) 
101-105) ; S. Leanper, Regula, 18 (PL, 72, 890); ANonyMus, Regula ad virgines, c, 17 (PL, 88, 
1066). 

17 §. Bastiius, Regulue fus., n. 35, Regulae brev., 108-110 (PG, 31, 1004, 1156), Epist. 55 
(PG, 32, 402); S. Amsrosius, De virginibus, 1, c. 10, n. 59 (PL, 16, 215), In Lue. 2, nn. 8, 
20, 21 (PL, 15, 1636, 164€); S. EprpHanius, Adv. haereses, 2, 67 (PG, 42, 174), Eaxposit. 
fid. cath., 21 (PG, 42, 822); S. Hieronymus, Epist. 22,17 (PL, 22, 404), 24, 3 (ib. 427), 66, 
13, (ib. 646), 108, 19 (ib. 896), 130, 19 (ib. 1122); S. Aucustinus, De moribus cath. Eccl. 
1c. 31, 68, c. 38, 70 (PL, 32, 1339 ss.); Aeteriae peregrinatio. 28, 2, 3 (W. Heraeus, 
Heidelberg, 1908, p. 27). 

18 Conc. Carth. III (a. 397), ¢c. 33 (Mansi, 3, 885), Conc. Aurelian. V (a. 549), c. 19 
(Mansi, 9, 133); VeNnantrus Fortunatus, Vita 8. Radegundis, c. 12 (PL, 88, 502); 
Conc. Paris. V (a. 614), c. 12-18 (Mansi, 10, 542); c. 18, C. 27, q. 1; Conc. Aquisgr. (a. 789), 
c. 39 (Mansi, 13, App. 3, 166); Conc. Moguntin, (a. 888) c. 26 (Mansi, 18, 71); Conc. Lat. IT 
(a. 1139), c. 26 (Mansi, 21, 532); c. 25 C. 28, q. 2. 

Luo. 10, 42. 

2 6S. Carsarius, Regula ad virgines, 1, 33, 34, 35 (PL, 67, 1107-1114; Hd. Dom Morin 
o. c. 101 ss.); Conc. Lat. IT (a. 1189), c. 26 (Mansi, 21, 582), c. 25 C. 28, q. 2; Bontra- 
crus VIII, De statu regularium, c. un. 3, 16 in 6°; Conc. Trid. Sess. 25, De regularibus et 
monialibus, c. 5; Prus V, Circa Pastoralis, 29 maii 1566, § 1 (GasParri, FontesI. C., 1. 

n. 112); Decori 1 Febr. 1570 (Gasparri, Fontes I. C., 1, n. 133); Benepicrus XIV, Salutare, 
3 ian. 1742, (Bull. Ben. XIV, I. p. 106). 

** Ce. 11, 20-25, C, 18, q. 2; ¢. 8, De statu monachorum et canonicorum regularium, X, 3, 
35; ¢. 2, De statu monachorum ct canonicorum regularium, 3, 10 in Clem.; Conc. Tid. 
Sess. 25, De regularibus et monialibus; CLEMENS VIII, C. Religiosae congregationes, 
19 iun. 1594 (Bull. Rom., ed. Taurin, 10, 146); Nullus omnino, 25 iul. 1599 (Fontes I. C., 
1, n. 187); O. Cum ad regularem, 19 mart. 1608 (Fontes I. C., 1, 189;) Grecortus XV, 
Inscrutabili, 5 febr. 1622 (Bull. Rom., ed. Taurin, 12, 656); INNocenTIUs XI, Litt. Encycl., 
9 oct. 1682 (Bizzarri, Collectanea, 2, p. 374); C. Cum ad aures (Ferraris, Prompta Biblioth., 
v. Eucharistia n. 41); Benepicrus XIV, ©. Pastoralis cura 5 aug. 1748 (Bull. Ben. XIV, 
2, 471). 

72 Pontificale Romanum, De benedictionc et consecratione virginum; cfr. not. 12. 

MaTH. 25, 20. 

** Honortus IV, C. Ascendit fumus., 24 sept. 1285 (Bull. Rom., ed. Taurin., 4, p. $8); 
Conc, Trid, Sess. 25 De regularibus et monialibus, c. 1; Prius IV, Motu prop. De 
statu, 5 apr. 1560 (Bull. Rom., ed. Taurin, 7, 21); Prus V, C. Decori, 24 ian. 1570 (Bull. 
Rom., ed. Taurin. 7, 808); Prus VI, Litt. Quod aliquantuium, 10 mart. 1791 (Coll. Brevium 
atque Instructionum SS. DD. N. Pii P. VI, 1800, p. 1, pag. 47; Cone. Vat. Schema Constit. 
Ecclesiae, c. 15 (Coll. Lacensis, 7, appendix, 575); Leo XIII, Litt. Testem benevolentiae, 
22 ian. 1899 (Acta Leonis XIII, 19, 5); Litt. Au milieu, 23 dec. 19.0 (Acta Leonis XIII, 
20, 339). 

% 6C, un. De Statu Regularium 3, 16 in 6°; ¢. 1, De religiosis... 3, 11- in Clem.; ¢. un. 
De religiosis... 3, 9 in Bxtravag. Comm. 

* 8. OC. Ep. et Reg. Bergom, 14 maii 1841, ad 16, III (Lucivi De visitatione sacrorum 
liminum 4, II, n. 463); Gerunden 9 maii 1860, ad 2 (Bizzarri, Collectanea, 2, pag, 780, VI) ; 
Albien., 23 iun. 1860, ad 14 (Brzzart, 1. c. p. 786; 16 sept. 1864 (Bizzart, 1. c. p. 744 ss.); Ré- 
levi circa gli Statuti della Congr. dei Fratelli dclla S. Famiglia, art. I, et 13 (BizzarrI, 1.c. 
pp. 800, 803); Mormae secundum quas S. C. Ep, et Reg. procedere solet in approbandis 
novis institutis votorum simplicium, 28 iun. 1901, art. 32. 

a7 §. C. Ep. er Rea. dee. Ecclesia Catholica, 11 aug. 1889, (ASS., 23, 634). 

78 Leo XIII, CO. Conditae a Christo, 8 dec. 1900 (Acta Leonis XIII, 22, pp. 317-327); 
Normae secundum quas S. C. Ep. et Reg. procedere solet in approbandis novis institutis 
votorum simplicium, 28 iun. 1901. 

*» PauLus V, C. Inter wniversas, 13 iun. 1612 (Régle et Constitutions de VUnion Ro- 
maine de V’Ordre de Sainte Ursule, 1936, p. 281-239); C. Debittum Pastoralis, 24 mart. 1614 
(1. c., p. 240-246); Salvatoris et Domini, 3 oct. 1616 (1. c., p. 246-250); Ursanus VII, Alias 
felicis, 6 nov. 1626 (I. c., p. 278); PauLus V, Sacri Apostolatus, 23 apr. 1618 (Guvres 
de Saint-Frangois de Sales, 1912, 18, p. 428); Pautts V, Salvatoris et Domini, 7 apr. 
1607 (Instituto de la Compaiifia de Nuestra Sefiora, t. I, Constituciones Pontificias y Re- 
glas aprobadas, Manresa, 1899, p. 7-14); INNocEeNTIUS X, Hxponi nobis, 28 sept. 1645 (Bull. 
Rom., Hd. Taurin. 15, p. 408); Benepicrus XIV, In supremo, 26 sept. 1741 (Reégle de 
Saint-Augustin et Constitutions pour les Religicuses de la Congregation de Notre-Dame 
de Charité du Bon Pasteur d’Angers, 1836, p. 39-41). 

a0 Formulae S, de Religiosis, N. 91. 

*1 Prus VII, Breve ad ep. Tornac. 24 iun. 1810 (Btzzarri, Collectanea 2, p. 738); 
S. O. De Relig., 22 maii 1919 (AAS., 11 [1919], p. 240); S. O. De Relig., 23 jun. 1928 
(AAS., 15 [1923], p. 357); S. C. de Relig., 6 febr. 1924 (AAS., 16 [1924], p. 96-101). 

32 Hugo bE Foureto, De claustro animae (PL, 176, 1017). 

33 INNOCENTIUS IV, ad Moniales S. Dominici de Im., 11 maii 1252 (Bull. Ord. Praed. 
Z., 1, p. 206). 

s« AAS., 39 (1947), pp. 454-455, 

*5 GEN, 2, 15; 3, 19; Ios. 5, 7; 2 Tues. 3, 10. 

GEN. 3, 19 

AAS., p. 458. 

°* MatTTH. 13, 55; Marc., 6, 3. 

4, 28. 

*° Toan. 4, 16; Cov. 3, 14; S. THomas 2, 2, q. 184, a. 1. 

* Pius X, Epist. ad Praepositum Gen. et universum Ordinem Fratrum Carmelitarum 
Ercalceatorum, tertio pleno saeculo ab honoribus coelitum S. Theresiae tributis, AAS.., 
6 [1914], p. 139, 142; Prus XI, Const. Apost, Umbratilem, AAS., 16 [1924], p. 385-386, 
389; Prus XII, Litt. Enc. Mystici Corporis, AAS., 35 [1943]; pag. 241, 245, 

42 Off. S. Theresiae Virg., die 15 Oct. 

2. 3. 

“ 4,8. 

on. 1,38. 


EPISTULA 


AD EMUM P. D. CLEMENTEM, EPISCOPUM VELITERNUM, S. R. B. CARDINALEM 
MICARA, S. CONGREGATIONIS DE RELIGIOSIS PRAEFECTUM: DE CONVENTU 
DELEGATORUM EX UNIVERSIS RELIGIOSIS ORDINIBUS, CONGREGATIONIBUS 
AC SOCIETATIBUS INSTITUTISQUE SAECULARIBUS, ROMAP INDICTO. 


PIUS PP. XII 


Venerabilis Frater Noster, salutem et Apostolicam Benedictionem. — 
Laetanti admodum animo didicimus Sacrum istud Consilium Romae in- 
dixisse Conventum, sub Piacularis huius Anni exitum, cogendum prae- 
cipuorum Sodalium ex universis Religiosis Ordinibus, e Congregatio- 
nibus ac Societatibus atque ex hodiernis Saecularibus Institutis deli- 
gendorum, quae, Ecclesiae auctoritate comprobata, assiduam in praesens 
evangelicae assequendae perfectioni operam navant. 

Qui enim Conventui intererunt, non solummodo, ut propriam suae vi- 
tae condicionem addecet, Jubilaei Maximi Indulgentiam aemula pietate 
lucrifacient, verum etiam, Nostrae ultro obsequentes voluntati, divina- 
rum rerum studium et apostolicae navitatis proposita aptis meditatio- 
nibus redintegrare ac renovare connitentur, simulque per hebdomadem, 
communibus accuratisque pervestigationibus, multigenas excutient quae- 
stiones, quibus religiosorum Sodalium, procellosa hac aetate, sollici- 
tatur vita. 

Salutiferum eiusmodi coeptum flagranti Nostra commendatione et 
laude palam firmare percupimus, pro explorato habentes eos omnes, qui 
se Deo in catholica Ecclesia votis obligantur, mente animoque enixisque 

Domino adhibitis comprecationibus, proximos esse coetus prosequutu- 
ros, uti opimos exinde fructus sibimetipsis ac Sodaliciis suis perci- 
pere valeant. 

Per investigationes in hebdomadem habendas religiosam vitam pro- 
fitentium considerationi, ut certiores iam facti sumus, perpendenda pro- 
ponentur argumenta, quae praesentissimis vitae religiosae necessitati- 
bus, quod ad animos nominatim Deo mancipatorum instituendos attinet 
et ad apostolica persequenda opera, respondere procul dubio videntur. 
Oportet videlicet mentes ac voluntates opitulante Sancti Spiritus gratia 
adeo recreare et reficere, ut novis temporum rationibus ac spiritali huius 
aevi inopiae occurri pro viribus queat. 

Se.suaque penitus reficere haud idem profecto est ac ea omnia abdicare 
aut inconsiderate contemnere, quae laboriosis prorsus nisibus a maiori- 
bus patrata sunt, quaeque decus atque ornamentum suae cuiusque re- 
ligionis haberi debent. Est potius inerti non torpescere vita, praeclara 
anteccessorum facinora suis moribus exprimere, pietatis flammam im- 
pense alere, omni ope atque opera eniti, ut sacrae Instituti sui leges 
non acervus externarum aut inutilium regularum appareant, quarum 
littera, deficiente spiritu, occidit, ' sed totidem supernae virtutis instru- 
menta reapse sint, quibus qui uti iubeantur altiorem usque sanctimoniae 
ardorem concipere viresque suas, ad Divi Pauli Apostoli exemplum, in 
comparandam fratrum salutem impedere possint. 

Quodsi Deo mancipati ad progredientis temporis rationes accom- 
modentur oportet, nullo tamen pacto saeculi postulatis aut excordibus 
eius suasionibus et invitamentis quomodocumque morem gerere debent. 
At potius eos curare necesse est, ut vitae integritate omnibus praeeant, 
quemlibet doctrinarum aut artium profectum ad religionis incremen- 
tum, quoad fieri possit, convertant, discrimina et aerumnas, quibus 
hodie discruciatur humana consortio, in christifidelium animis ad Evan- 
gelii praescripta conformandis diligenter considerent ac reputent, per- 
crebrescentibus eorum necessitatibus pares omnino sint, atque ut in re- 
centissima Adhortatione ad universum Clerum « Menti Nostrae » signi- 
ficavimus, ea, in suis obeundis muneribus, adhibeant prae ceteris subsi- 
dia, quae, sacrorum Praesulum ac Moderatorum suorum iudicio,oppor- 
tuniora, efficaciora et utiliora videantur, cum tuendae sacerdotii dignitati 
tum religiosae disciplinae servandae. 

Quae principia ac normae si, Sacro Consilio isto provido vigilantique 
patrono, ab omnibus animo comprehendatur religiosae vitae addictis, 


' Cfr. 2 Cor. 8,6. 

imprimisque ab iis, qui futurae aderunt Congressioni, et, quod pluris 
est, effecta sedulo dentur, solida iam praesagire licet esse obventura 
christianae rei salutarium frugum incrementa. Quandoquidem haud 
parva exspectanda sunt — secundo Dei numine, iuvante benignissima 
Aeterni Regis Parente et deprecante Sanctorum Caelitum turba, qui 
per evangelicae perfectionis semitas veluti sidera hisce in terris emi- 
cuere — e fideli actuosaque nuncupatorum votorum observantia, ex 
apostolicis inceptis, quibus sese dederint religiosi universi, ex integra 
horum Nobiscum et sacrorum Antistitibus coniunctione. 

Mater amantissima Ecclesia, quemadmodum hactenus nullo non tem- 
pore, item impraesentiarum, religiosam vitae perfectionem publice. 
agnoscit, ac summopere fovet et promovet, cum per eam adumbrata 
eius multiplicis sanctitatis imago mire prodatur et manifesta quadam- 
tenus appareat, valida iustis ad virtutes excolendas hortatio ac suave 
sontibus ad sequendam probitatem incitamentum. 

Nos, qui quanto in pretio sit apud Divinum Redemptorem stabilis 
huiusmodi in communi vivendi modus” probe novimus, Omnipotentem 
Dominum crebris fervidisque sollicitamus precibus, ut illum clementer 
indulgeat cotidie magis in catholica Ecclesia vigescere dilatarique. 
Atque, dum felicissimum Congressui vestro ominamur exitum even- 
tumque, tibi, qui ei praeeris, cunctisque religiosis Sodalibus, caelestium 
luminum praecipuaeque benevolentiae Nostrae pignus, Apostolicam 
Benedictionem effuso animo impertimus. 

Datum Romae, apud Sanctum Petrum, die xit mensis Novembris, 
anno MDCCCCL, Pontificatus Nostri duodecimo. 


PIUS PP. XII 


ALLOCUTIO 


Delegatis Conventui generali ex universis religiosis Ordinibus, Con- 
gregationibus ac Societatibus Institutisque saecularibus, Romae ha- 
bito. * 


Annus sacer, qui, nullo Nostro merito, sed favente Dei misericordia, 
benefactis efficientior evasit, quam eum humanae mentis praecipiebat 
provisio, mira spectaculorum serie ostendit, quanam fide polleat, qua- 
nam vitae ubertate Ecclesia Christi, Mater nostra, vigeat. Hisce pe- 


? Cfr. can. 487 C. 7. C. 
* Habita die 8 Decembris mensis a. 1950. 

culiaris gravitatis et momenti eventibus et inceptis bene vester inter- 
seritur Conventus, fraterna vestra interlucet corona, quam amantibus 
verbis perplacet Nobis nunc salutare. 

Quod quidem numquam ecclesiasticarum rerum memoria factum 
esse recenset, nunc primum sodalitates, in quas qui cooptati sunt suae 
veluti vitae metam evangelicam absolutionem perfectionemque sibi prae- 
stituunt, in tam celebres coetus coaluerunt, quemadmodum postremis 
hisce diebus contigit, ut de communibus utilitatibus cogitata librarent 
consilia. 

Quod ut efficeretur, iudicio Nostro matura tempora omnino requi- 
rebant. Mutata enim rerum adiuncta, quae subire debet Ecclesia, non- 
nulla‘doctrinae placita, intra ipsa Ecclesiae saepta conflata et evulgata, 
eas quoque quaestiones attingentia quae ad moralis perfectionis condi- 
cionem et statuin pertinent, apostolici laboris, quem vos large et pro- 
lixe suscipitis, instantes necessitates, haec omnia valde suadebant, ut 
dispositis disceptationibus et studiis vacaretis. 

Opus vero vestrum iam in eo est, ut persolvatur. Accuratis consi- 
derationibus id ferbuit, proposita multiplicia progenuit neque perfi- 
ciendis virtutibus, ut speramus, minus locuples erit. Has, vestris an- 
nitentibus voluntatibus, Dei gratia excitabit, quam quidem preces et 
religiosae abnegationis expleta opera, tum vestra, tum praesertim ve- 
strarum in Christo sororum, incepto, in quod incumbitis, flammanti- 
bus votis invocarunt. 

Divini autem praesidii et luminis pignus, ut vester rite conficiatur 
et finiatur conventus, Christi Vicarii paternam exposcitis Benedictio- 
nem. Quam antequam vobis impertiamus, opportunum ducimus aliqua 
vobis loquendo proferre, quae ad religiosae vitae rationes, necessario 
declarandas, spectent et quae enodata dein, normae instar, vestros di- 
rigant cogitatus et actus. 


I 


Ante omnia iuvat Nos paucis perstringere, quinam religiosorum Or- 
dinum et Congregationum in Ecclesia sit locus. Scitis profecto Redem- 
ptorem nostrum Ecclesiam hierarchica natura praeditam condidisse. 
Nam inter Apostolos eorumque successores, quibus adiciendi sunt ipso- 
rum muneris auxiliares, et simplices fideles Is certi discriminis inter- 
vallum posuit, qua quidem duplici compagine Regni Dei in terris con- 
stat structura. Quocirca divino ipso iure statutum est, ut clerici di- 
stinguantur a laicis.’ Inter duos hos gradus religiosae vitae status 


1 Cfr. can. 107. 

intericitur, qui, ecclesiastica origine defluens, ideo est atque ideo va- 
let, quia arcte proprio Ecclesiae fini cohaeret, qui eo spectat, ut homi- 
nes ad sanctitatem assequendam perducantur. Quamvis quilibet chri- 
stianus, Ecclesia duce, hoc sacrum culmen scandere debeat, tamen re- 
ligiosus homo illuc progreditur itinere omnino suo et praesidiis cel- 
sioris naturae. 

Praeterea status religiosus nullo modo reservatur ad unam vel al- 
teram duarum partium, quae ex iure divino in Ecclesia exstant, cum 
tum clerici tum laici itidem religiosi esse queant, et cum contra sive 
religiosis sive iis qui tales non sunt clericalis dignitatis aditus pateat. 
Deerrat igitur in aestimandis fundamentis, quae Christus constituen- . 
dae iecit Ecclesiae, qui secum reputat peculiarem saecularis cleri for- 
mam, utpote saecularis, a divino Redemptore statutam sancitamque 
esse, peculiarem autem regularis cleri formam, licet ipsa bona et rata 
habenda sit, quippe quae ex altera manet, secundariam et auxiliarem 
esse. Quocirca, ordine a Christo statuto ob oculos habito, neutra pe- 
culiaris gemini cleri forma divini iuris praerogativam tenet, cum idem 
ius neque alteri alteram praeponat neque alterutram emoveat. Quod- 
nam vero utriusque sit discrimen, quaenam mutuae rationes, quinam 
in humanae salutis perficiendo opere utrique committendus sit labor, 
haec omnia Christus temporuin varietatibus et necessitatibus circum- 
scribenda reliquit vel, si volumus expressius cogitatum Nostrum defi- 
nire, Ecclesiae decretoriis mandavit consiliis. 

Haud dubie ad iuris divini praescriptum sacerdos, sive saecularis 
sive religiosus est, ita munia exercere debet sua, ut Episcopo auxilia- 
tor adsit et subsit. Hoc revera, quod ceterum ex sueto more in Eccle- 
sia contingit, in Codice iuris canonici illa de religiosis viris, utpote 
parochis et Ordinariis locorum, praescripta * haud obscure declarant. 
Neque raro evenit, ut in sacrarum expeditionum territoriis universus 
qui illic versatur clerus, non excepto Antistite, regularis sit militiae. 
Neve autumet quisqguam id prorsus extra ordinem suetamque normam 
esse, ita ut censeatur hoc ad tempus tantum contingere et, simulac 
fieri possit, sacram procurationem saeculari clero esse tradendam. 

Sed et Religiosorum Ordinum exemptio neque principiis constitu- 
tionis divinitus Ecclesiae datae obsistit neque ullo modo repugnat legi, 
qua sacerdos Episcopo parere debet. Etenim ad normam iuris cano- 
nici religiosi exempti Episcopi loci potestati subsunt, prout episcopale 
munus perfungendum et animorum rite ordinanda curatio requirunt. 
Quod etiamsi preetermittamus, in disceptationibus per postrema de- 

cennia super exemptione habitis haud satis fortasse animadversum est 
religiosos exemptos, etiam ex praescripto iuris canonici semper et ubi- 
que Romani Pontificis potestati, utpote supremo suo Moderatori, su- 
bici, cui cboedire tenentur etiam vi voti oboedientiae. * Iamvero Sum- 
mus Pontifex, ut in universam Ecclesiam, ita in unamquamque dioe- 
cesim et in singulos chistifideles ordinariam et immediatam jurisdi- 
ctionem habet. Ergo constat primariae a Deo latae legi, qua clerici et 
laici Episcopi regimini subesse debent, etiam ad religiosos exemptos 
quod attinet satis superque obtemperatum esse ac denique Christi vo- 
luntati et statuto utriusque militiae clerum pari respondere obsequio. 


II 


His, quae adhuc dicta sunt, altera conectitur quaestio, quam expla- 
nare et enodare Nobis nunc cordi est: spectat ea rationem, qua cleri- 
cus et religiosus ad suam morum perfectionem et absolutionem con- 
tendere debet. 

Veritati absonum est asseverare clericalem statum, utpote talem 
et prout ex divino iure procedit, ob naturam suam vel saltem ob eius- 
dem naturae postulatum quoddam exposcere, ut ab eisdem sodalibus 
evangelica consilia serventur et hac de causa debere aut posse statum 
evangelicae perfectionis (acquirendae) appellari. Clericus igitur non 
vi divini iuris evangelicis consiliis paupertatis, castitatis, oboedien- 
tiae devincitur; ac praesertim non eodem modo devincitur eademque 
ratione, qua ex votis publice nuncupatis in religioso statu capessendo 
huiusmodi obligatio exoritur. Id autem non prohibet, quominus priva- 
tim suaque sponte clericus haec vincula suscipiat. Itidem quod Latini 
vitus sacerdotes sacrum coelibatum servare tenentur, inter clericalem 
et religiosum statum discrimen non aufert vel attenuat. Clericus vero 
regularis, non prout est clericus, sed prout est religiosus, eyangelicae 
perfectionis condicionem et statum profitetur. 

Quodsi Nos per Apostolicam Constitutionem « Provida Mater Ec- 
clesia » ediximus formam quoque vitae, quam Saecularia Instituta se- 
quuntur, autumandam esse evangelicae perfectionis statum publico agni- 
tum iudicio, propterea quod eorum sodales evangelicis consiliis obser- 
vandis aliquo modo astringuntur, hoc quoque nequaquam Nostrae nu- 
per allatae contradicit sententiae. Nulla profecto ratio officit, quomi- 
nus clerici in Saecularia Instituta coalescant ut, ad evangelicae per- 
fectionis statum, huiusmodi vitae delectu et genere, contendant, sed 

tum ipsi quoque sunt in statu perfectionis acquirendae, non utpote 
clerici, sed utpote Saecularis Instituti gregales. Huiusmodi enim In- 
stitutum evangelica consilia, quae, religiosi status propria, ibi summa 
perfectione in rem deducuntur, habet sane veluti vitae rationem, cui 
inhaereat, ita tamen complet, ut e statu regulari non pendeat, sed 
per se stet in externa vitae forma ad perfectionem nuper memoratam 
haud necessario pertinente. 


III 


Opportunum esse remur aliquantisper ei immorari quaestioni, quas- 
nam status religiosus praebeat rationes ad illum ineundum. 

Sunt qui asserant religiosum statum natura sua fineque suo, cui 
probatio deneganda non sit, nihil aliud esse nisi salutis refugium ti- 
mentibus et anxiis datum, qui, cum non valeant procellosae vitae obire 
discrimina, et aspera rerum sustinere neque sciant neque forsitan ve- 
lint, socordia ducti valedicunt saeculo et in sereni coenobii portum 
confugiunt ; quocirca Dei gratiae et sui excitandam esse fiduciam, ut 
qui otiosam petunt tranquillitatem abiciant huiusmodi opinatam animi 
propensionem et audeant communis vitae certamina aggredi. Numquid 
hoc verum est? 

Nostrum non est nunc iudicii libra pensare, quonam singuli impulsu 
religiosum statum capessant. Enuntiare volumus rationem, praecipuam 
quidem et veram, qua umbratilis vitae adeunda sunt saepta. Haec sane 
abest a nuper relata opinatione, quae, si in universum accipitur, falsa 
et iniusta est. Enimvero, quemadmodum sacerdotii ineundi, ita et re- 
ligiosi status ingrediendi propositum atque in suscepto proposito firma 
constantia magnos spiritus et alacre devovendi se studium flagitant. 
Ecclesiastica Historia, quae Sanctorum caelitum et religiosorum in- 
stitutorum praeclare gesta tradit, sacrarum expeditionum exitus nar- 
rat, asceticas doctrinas refert, et ipse rerum usus luce lucentius de- 
monstrant haud minus in religioso statu quam in saeculo viros et mu- 
lieres invictae et generosae virtutis floruisse. Ceterum religiosi viri et 
religiosae feminae, qui in inceptis Evangelii regno amplificando desu- 
dant, aegrotis adsunt, adulescentes educant, in scholis operam navant, 
num ab hominum consortione abscedunt et ab ea suam alienant volun- 
tatem? Nonne vero plerique ex iis perinde ac sacerdotes saeculares et 
laici auxiliatores pro Ecclesiae causa agenda in prima acie dimicant? 

Hic autem abstinere non possumus, quin animadvertendam indice- 
mus rem antea relato opinatui omnino contrariam. Quodsi numerus 
eorum, praesertim adulescentularum, qui religiosae vitae conclusos hor- 

tos ingredi volunt, minuitur, saepius ex eo accidit, quod nimis du- 
rum aestimetur arbitrio suo exui et libertatis suae potestatem depo- 
nere, quod quidem oboedientiae votum natura sua secumfert. Immo 
veluti celsa moralis perfectionis forma a quibusdam extollitur non ob 
Christi amorem exuta libertas, sed huiusmodi abnegationis coartatio. 
Formando igitur homini iusto et sancto haec esset praeferenda norma : 
coartetur libertas, quoad necessarium sit, libertati habenae relaxen- 
tur, quantum fieri possit. 

Praetermittimus hic quaestionem, an novum fundamentum in quo 
sanctitudinis aedificium condere conantur, aeque ferax et validum in 
sustentando augendoque apostolico Ecclesiae opere futurum sit perinde 
ac illud fuit, quod mille et quingentorum annorum spatio antiqua oboe- 
dientiae regula ob amorem Christi accepta suppeditavit. At vero, quod 
nune maxime interest, est penitus considerare illam rationem, ut quod 
ea intus condat patefiat. Haec, si rite perpendatur, evangelici consilii 
naturam minime agnoscit, quin etiam in appositam significationem 
aliquo modo irtorquet. Nemo officio astringitur, ut sibi praestituat 
evangelicum consilium perfectae oboedientiae, cuius radix est ea nor- 
ma vitae, qua voluntatis suae abdicetur potestas, nemo, inquimus, sive 
cum de singulis agitur hominibus sive de sodalitatibus. Possunt, si vo- 
lunt, ad hane novam regulam suos componere mores. Sed verba, ut 
sonant, intelligantur et excipiantur, oportet. Iamvero, si haec norma 
cum oboedientiae voto conferatur, non eiusdem summi est pretii neque 
illud Sacrae Scripturae effatum praeclarumque exemplum exprimit: 
« Humiliavit semetipsum, factus oboediens usque ad mortem >). * 

Fallit et fallitur igitur qui de religioso statu capessendo consilium 
petendi solummodo illam normam vel opinationem sequendam profert 
atque eius animi proclivitatem et divinae gratiae instinctum perperam 
negligit. Quocirca, si Dei vocis invitamentum certo indicio aliquem ad 
evangelicae perfectionis culmen arcessit, qualibet amota haesitatione, 
celsi huius propositi perficiendi causa, ei proponatur libertatis libera 
immolatio, prout oboedientiae votum exposcit, votum, inquimus, quod 
Ecclesia per tot saeculorum decursum perpendit, experta est, defini- 
vit, comprobavit. Nemoq invitus ad huiusmodi devovendi se studium 
propellatur ; sed si is velit, nemo sit, qui eum dehortetur, nedum de- 
tineat. 


4 Phil. 1, 8. 

IV 


Haec hactenus. Nunc de externis operibus deque intima vita aliquid 
animus Nobis est eloqui. Pauca, quae ad regularem vitam et genera- 
tim ad religiosam vitam pertinent et quae revera gravis sunt momenti, 
fusius quam haec quaestio pertractata sunt. Nihilominus hoc super 
argumento et Nostram volumus proferre sententiam. 

Non casu siquidem evenit, ut in nostram incideret aetatem ortus 
et conflatio illius philosophiae, quae « existentialismus » vocitatur .Ho- 
mines enim qui hodie vivunt, cum eventus rerum arduas exsolvendas 
metaphysicas et religiosas quaestiones adducunt, libenter, negligentes 
altiora, satis esse sibi rentur agere quod hic et nunc agendum est. 
Iamvero qui sanctam profitetur fidem, renuit, ex eiusmodi placitis, so- 
lummodo singula puncta temporis curare et vitae fluvio praecipitem 
se tradere. Novit ipse ea quae non apparent ° summe esse aestimanda — 
summeque vera et ita in posterum mansura, ut numquam sint occidua. 
At — proh dolor — quamvis monita et hortamina non defuerint, etiam 
ecclesiastici viri, religiosis non exceptis, haud paulum huiusmodi con- 
tagione afiecti sunt; et, quantumvis quod humanos sensus cunctamque 
naturam exsuperat non denegant, id tamen parvipendunt. 

Quod in discrimine graviter et periculose erat, estne iam devictum? 
Deo agantur grates, nam sperare hoc licet: aliqua, quae oculis intue- 
mur et quae vitsxe usus prodit, hanc Nobis fiduciam iniciunt. 

Possunt una simul foederari operosissima navitas et intimae vitae 
quaesitae divitiae. Duo sidera, quae in regularis vitae cultu fulgent, 
juculentissime hoe demonstrant: S. Franciscus Xaverius et S. Teresa 
a Tesu. 

Alacris operositas et intimae vitae cura non solum expostulant mu- 
tuam coniunctionem, sed, saltem ad aestimationem rei et ad volunti- 
tem quod attinet, ut eae pari gradu et gressu procedant. Ferventibus 
igitur operibus, congruenter ferveant fides, preces, se suaque Deo de- 
vovendi studium, intemeratae conscientiae nitor, oboedientia, malo- 
rum patientia, Deo et proximis impendenda actuosa et pervigil caritas. 

Hoc non tantum singulis religiosis sodalibus valet, si tales ipsi sunt 
non solum habitu, sed animo, verum etiam integrae quoque religiosae 
sodalitati causa est, cur coram Deo et hominibus religiosa vita solide 
fulciatur et amplissima probatione sit digna. Hoc instanti rogatu po- 
scit a vobis Ecclesia, ut externum opus vestrum congruat intimae vi- 
tae vestrae et haec duo adsiduam invicem aequilibritatem constituant. 


5 Cfr. Hebdr. 11, 1. 

Nonne vos, clerici et laici, profitemini vos evangelicae perfectionis statum 
amplecti? Si ita est, eiusdem status progignite fructus, ut mysticum 
corpus Christi, quod est Ecclesia, e robore et calore vestro efficentio- 
res hauriat vires. Hac eadem causa fit, ut religiosi Ordines contempla- 
tivae vitae addicti aliquo modo Ecclesiae necessarii sint, cui iidem per- 
petuum decus exstant et caelestium scatebra gratiarum. 

Scitis profecto effundi sermonem, caritatem erga proximos paulatim 
religiosam naturam amittere et saeculo mancipari (laicizzare). At be- 
neficentia, quae nullum a fide principium ducit, sed aliunde scaturit, 
caritas non est neque catholica appellari potest. Habet caritas digni-. 
tatem, habet afflatum, habet vires, quae simplici philanthropiae, etiam 
opibus, et praesidiis praeditae, desunt. Ita, Catholicae religiosae soda- 
les, quae aegrotis adsunt, si comparentur cum iis, quae idem munus 
exerceant solummodo humanitatis vel mercedis causa, quidpiam ha- 
bent, quod aliud est et maius est. Possunt interdum aliis cedere ad tech- 
nica praesidia quod attinet; et nunc quoque eas adhortamur, ut, hac 
in re aequo cum illis progrediantur pede, imo ut illas praemineant. 
Verumtamen ubi suam dant operam religiosae sodales, in quibus vi- 
tales spiritus ipsarum Instituti insideant, cotidie paratae ob amorem 
Christi suam dedere vitam pro iis qui infirmitate laborant, tum aura 
quaedam circumfunditur, ubi virtus mira efficit, quae nec technica 
inventa nec medicina pariunt. 

Religiosi igitur Ordines et Congregationes activam profitentes vi- 
tam in oculis ferant et colant ea omnia, ex quibus operi suo sacra li- 
neamenta eluceant et in penetralibus conscientiae mundae Sancti Spi- 
ritus ignem alant. 


Dilectissimi Nobis, volumus etiam breviter attingere de studio re- 
ligiosorum Institutorum mutatis temporibus sese accommodandi et pul- 
chro foedere simul nova et vetera iungendi. 

Si iuvenes haec audiunt « oportet nostrae esse aetatis », « oportet 
ausus nostros aetati nostrae aequure » insolito animi ardore flamme- 
scuunt et, si religiosae militiae sub signis merent, eo summopere cu- 
piunt futuri religiosi laboris molimina convertere. Quod quidem aliqua 
ex parte aequum est. Plerumque enim contigit, ut legiferi patres reli- 
giosorum Institutorum novum suum excogitarent opus, quo emergen- 
tibus neque moram patientibus Ecclesiae necessitatibus vel muneribus 
occurrerent ; itaque cum suo tempore sua exaequabant incepta. Quodsi 
vultis patriis insistere exemplis, eo modo quo ipsi se gesserunt, ita et 


3 - Acta, vol. XVIII, n. 1. — 10-41-1951. 

vos agite. Aequalium vestrorum, inter quos vivitis, scrutamini opiniv- 
nes, iudicia, mores et, si ibi particulae boni et iusti inveniantur, pre- 
tiosis hisce elementis potimini; aliter eos collustrare, iuvare, suble- 
vare, ducere non valetis. 

At est Ecclesiae patrimonium, quod iam ab eius primordiis indemne 
est, quod labentibus aevis non variatur, humani generis necessitatibus 
et votis congruentissimum : pars eius praecipua catholica fides est, quam 
quidem contra nova pericula recens quoque per Encyclicas Litteras 
« Humani generis » Nos tutati sumus. Quam, nullo temeratam naevo, 
diligentissime servantes, hoc persuasissimum habete ei inesse perquam 
pollentes vires, quibus quodlibet valeat informare aevum. 

Finis praeterea status perfectionis pars est eiusdem patrimonii, quae 
quidem vobis summo consequenda est studio, ut eius praesidiis et viis 
sancti efficiamini et sanctos quoque, directo aut indirecto opere, effi- 
ciatis proximos, ut ii, divinae gratiae uberius usque participes, pie’ 
vivant et pie moriantur. Hoc ipso patrimonio continetur veritas, ita 
celsa, ita praecipua, ut unum reputetur iter ad perfectionem abnega- 
tio sui ipsius oh Christi amorem. Id autem nullo modo ea, quae mu- 
tantur, tempora mutant. 

Attamen sunt, et multa quidem, rerum adiuncta, ubi potestis et 
debetis hominum et temporum ingenio et necessitatibus obsecundare. 
Hoc ceterum, haud parva ex parte, iam effectum est, ac nunc, collatis 
consiliis et propositis vestris, plane cumulateque perficitur. Haud pau- 
ca autem vestra laudabiliter iam novata esse ex iis multigenis patet, 
quae in scholis, quae educandorum iuvenum causa, quae ad miserias 
hominum Jeniendas, quae ad doctrinas colendas et provehendas vel sin- 
gillatim vel per Instituta vestra agitis. Quapropter fatendum est, ne- 
que quisquam assertum Nostrum infitiari potest, magnam iam assur- 
gere operis molem, ut mutatis temporibus nove apteque occurratis. 

Attamen in ista, quam exquiritis, congruentia cum mutatae aetatis 
necessitatibus iudicio Nostro summopere interest, ut sagaci indagatione 
investigetis, quid spiritualium virium in aequalibus lateat, quibus ab- 
ditis desideriis ii ferantur, quinam iisdem sincerus sit animi vultus. 
Non illum intellegimus vultum, qui damnanda et exprobranda prodit, 
qui cupidinum tumultus et venena vitiorum exprimit. Attamen in ho- 
minibus, utpote hominibus et, eo vel maxime, utpote christianis, etsi 
deerrant et noxiis implicantur, inest haud parum boni, inest optatum 
maioris boni. Hisce a vobis obsequendum est motibus, hisce occurren- 
dum est votis, canta autem habita ratione, ut non accipiatis a saeculo, 
quod triste et iniquum id tenet, sed ei vestrum inseratis quod probum 

et sanctum sit et salubribus illius impulsionibus consonum. Quod igi- 
tur in aliis timide bonum est curantes, expolientes, augentes, ex eo 
veluti ex auri particulis pretiosa fingite vasa, ex eo veluti ex rivulis 
deducite amnes. 

Censent quidam, nec fortasse perperam, tria esse, quae aetatis no- 
strae indoli et propensioni quam maxime respondeant: in cogitando 
et deliberando latitudo, in ordinando et componendo unitas, in agendo 
celeritas. Nonne haec tria etiam Evangeliis notae et insignia sunt, 
nonne dotes sunt eorum qui catholicam fidem ore et moribus profiten- 
tur? Quaenam maior latitudo cogitantibus nobis expandi potest quam 
Jatitudo, quae Apostoli effato profertur: « Omnia enim vestra sunt: 
vos autem Christi: Christus autem Dei »? ° Quaenam astrictior in com- 
prehendendo et amando unitas quam illud simplex et unum, Divinarum 
Scripturarum verbis declaratum: « Deus omnia in omnibus ». 7 « Di- 
liges Dominum Deum tuum ex toto corde tuo et ex tota anima tua 
et ex tota mente tua et ex tota virtute tua... Diliges proximum tuum 
tamquam teipsum »)? 

Ut simus autem agiles et vividi, nulla caducarum rerum nocenti 
recordatione detenti, illud monet: « Nemo mittens manum suam ad 
aratrum et respiciens retro, aptus est regno Dei». ° Quodsi vultis su- 
spicere exemplaria virtutis, in quibus hae tres eluxere laudes, reco- 
gitate vobiscum ad Paulum Apostolum et ad omnes, qui in Ecclesia 
Christi egregia et immortali memoria digna patrarunt. 

Iamvero proposita, quae vobis in contemplatione et actione vitae 
praefulgent, itemque ea, quae ceteri Ecclesiae filii, sacerdotes et laici, 
assequi debent, sunt christiana perfectio et humani generis comparanda 
salus. Verumtamen vestrum est efficientissimis uti praesidiis, evange- 
licis nempe consiliis per religionis votorum nuncupationem, ut adsiduo 
bello concupiscentiam carnis, concupiscentiam oculorum et superbiam 
vitae ?° edometis atque inde sanctiores usque evadatis et in procuranda 
humanae subolis salute alacres Dei administri sitis. Ad haec celsa at- 
tingenda cogitationes et opera convertite, et «in caritate radicati et 
fundati » '' fidei robore solidati, humilitate locupletes, nullam prae- 
terlabi sinite occasionem, ut homines, fratres vestros, ad Creatorem, 
Redemptorem, quasi erraticas oves ad Pastorem, deducatis. 

* I Cor. 3, 28. 

7 I Cor. 15, 28. 

8 Marc. 12 28-34. 

® Luo. 9, 62. 


© To. 2, 16. 
" Eph. 3, 17. 

In exemplum fidi et fideles, facite, ut in vobis nomini consonent mo- 
res, congruat professionis tota ratio vitae. Secundum illud Apostoli 
gentium: « Solliciti servare unitatem spiritus in vinculo pacis »: ” 
pax regnet in vobis et inter vos, inter eiusdem nempe Instituti et do- 
mus sodales, et cum iis, qui ad alia Instituta sunt cooptati; inter vos 
et omnes alios, qui vobiscum operantur et cum quibus vos operamini 
ad homines Christo lucri faciendos. Facessant istinc controversiae et 
discordiae, quae enervant et manca reddunt etiam spei plena incepta: 
Ecclesia, ut apostolico labore exercendus campus, in immensum pa- 
tet, operis et sudoris copia nemini deest. 

Si fides hominis religiosi exemplis fulta erit vitae, cuius contextus 
votorum adamantea fulgescat observantia, si sacerdoti nihil grave et 
arduum erit in curanda animorum salute, tum de ipsis hodie quoque 
valebit quod Apostolus de sermone Dei praedicat, qui « visus est... et 


efficax et penetrabilior omni gladio ancipiti». ‘* Ut exemplo utamur, 


recens monuimus fideles ut calamitosa hac aetate, qua afflicta multo- 
rum fortuna et lacrimabilis inopia cum immodicis sumptibus acriter 
pugnant, velint temperanter vivere ac liberales esse in proximos, ege- 
state pressos. Agite, ceteris in tam instanti perfectionis christianae, 
iustitiae et caritatis opere exemplis vestris praecellite eosque ad imi- 
tandum Christum inducite. 

Plurimum denique optantes, ut Domini nostri Iesu Christi opifera 
gratia e Conventu vestro divites et diu mansuros fructus egignat, be- 
nevolentiae Nostrae pignus, Apostolicam Benedictionem vobis, qui co- 
ram adstatis, et religiosis familiis, quae toto orbe terrarum sunt, aman- 
tissime impertimus. 


12 Eph. 4, 3. 
13 Hebr. 4, 12. 

ACTA SS. CONGREGATIONUM 


SACRA CONGREGATIO DE RELIGIOSIS 


INSTRUCTIO 


AD CONSTITUTIONEM (@ SPONSA CHRISTI )) IN PRAXIM DHDUCENDAM 


I. Inter praeclara documenta quibus Ss.mus Dominus Noster, Pius 
Div. Prov. Papa XII, tamquam pretiosissimis gemmis Maximum I[ubi- 
Jaeum ornare et coronare voluit, non ultimum certe locum obtinet Apo- 
stolica Constitutio « Sponsa Christi », de sacro ac venerando Monialium 
Instituto in Ecclesia Dei promovendo et renovando. S. Congregatio, quae 
pro suo munere et oflicio fideliter prompteque Ss.mo in omnibus adstat, 
quae ad Statum perfectionis spectant, commissionem reverenter ac li- 
benter ab Ipso hance accepit, tot adspectibus vere praeclaram Constitu- 
tionem, exsecutioni mandandi atque securam et facilem ipsius applica- 
tionem reddendi. 

II. S. Congregatio ut tam honorifico muneri satisfaciat, in hac In- 
structione practicas normas colligit circa illa quae maiorem difficultatem 
offerunt. 

III. Porro, specialem prae se ferunt difficultatem specialique proinde 
indigent declaratione : 1° ea quae ad Monialium clausuram maiorem vel 
minorem sese referunt: 2° ea quae de Foederationibus inducendis et de 
autonomia moderata constituuntur; 3° ea tandem quae de fructifero 
labore Monasteriis procurando et inter ipsa coordinando in Apostolica 
Constitutione innuuntur. 


I 
DE MONIALIUM CLAUSURA MATORI ET MINORI 


IV. Constitutio « Sponsa Christi» (art. TV) pro omnium Monia- 
lium Monasteriis clausuram peculiarem praescribit quae a clausura epi- 
scopali Congregationum differt (c. 604), quaeque ex generali norma iuris, 
ut clausura regularis virorum, papalis est (c. 597 § 1); immo, quoad 
plura praescripta, tum pro ingressu extraneorum intra clausurae limites 
cum pro Monialium ab eisdem egressu, normis severioribus, quam 
clausura papalis virorum, regitur. 

V. Clausura papalis Monialium in posterum duplex erit : maior, quae 
Monasteriis reservatur in quibus, licet numerus Monialium imminutus 
sit, vota solemnia emittuntur et vita unice contemplativa ducitur; et 
minor, quae, ex regula, Monasteriis applicatur in quibus vita non unice 
contemplativa colitur vel ubi Moniales vota tantum simplicia profitentur. 


I - CLAUSURA PAPALIS MAIOR 


VI. Clausura papalis maior illa est, quae in Codice prostat (cc. 600, 
602), a S. Congregatione, Instructione « Nuper edito », S. P. Pio XI, 
f. m. die 6 februarii a. 1924 approbante, * accurate definita. Haec clausura 
in Constitutione « Sponsa Christi » plene confirmatur, salvis declaratio- 
nibus quae sequuntur, quasque Constitutio S. Congregationi faciendas 
committit (art. IV, § 2, 1°) ut illius observantia temporum necessitatibus 
adiunctisque locorum prudenter accommodetur. 

VII. Moniales quae clausura papali maiore ligantur, emissa profes- 
sione, vi huius professionis atque legis ecclesiasticae praescripto, gra- 
vem obligationem contrahunt : 

1° semper intra Monasterii septa manendi quae sub definitis clau- 
surae limitibus posita sunt, * ita ut ipsis inde vel ad momentum exire 
quovis praetextu vel colore * non liceat sine speciali S. Sedis indulto, 
exceptis tantum casibus in canonibus * et Instructionibus S. Sedis ° ex- 
pressis vel qui in approbatis ab ipsa S. Sede Constitutionibus seu Statu- 
tis contemplantur ; 

2° in partes Monasterii clausurae legi obnoxias * nullam admittendi 
personam, cuiusvis generis, conditionis, sexus, aetatis, etiam ad tem- 
poris momentum, sine speciali indulto S. Sedis, exceptis personis et casi- 
bus in canonibus expressis ’ atque in S. Sedis instructionibus * approba- 
tisque ab Ipsa Constitutionibus vel Statutis. 

VIII. 1° Indulta ac dispensationes egrediendi e clausura maiori post 
emissam professionem (VII, 1°) vel in ipsam ingrediendi aut alios admit- 
tendi (ib., 2°), uni S. Sedi reservantur et ab Ipsa, vel eius nomine ac 
delegatione, unice concedi valent. 


1A. A. S., XII (1924), p. 96-101. 
? Can. 597, 

* Instr. Nuper edito, III, 1, b-d 
* Can. 601. 

5 Instr. cit III, 1, a. 

* Can. 597, §§ 2, 3. 

7 Can. 600, P. C. I. 

* Instr. cit. III, 2. a. g. 

2° Causae ad dispensationes obtinendas, adiunctis casuum, tempo- 
rum ac locorum aeque ponderatis, attentisque praxi et stilo Curiae, pro- 
portionate graves esse debent. 

IX. 1° Facultas dispensandi ab homine dari potest, sive ad definitum 
tempus pro omnibus casibus qui eo currente acciderint, sive ad certum 
casuum numerum. Nihil tamen vetat quin aliquae concessiones habitua- 
les in iure particulari, legitime approbato, e. g. in Constitutionibus, in 
Foederationum statutis similibusque documentis, fiant. 

2° Indulta et dispensationes, sive ab homine sive a iure, generali 
aut particulari, procedant, ad normam Instructionum S. Sedis, ° ac 
praxis stilique Curiae, conditiones cautelasque definire debent quibus 
dispensatio subiicitur. 

X. Poenas contra huius clausurae leges violantes illae firmae manent 
quae in Codice continentur (c. 2342, nn. 1, 3). 


II - CLAUSURA PAPALIS MINOR 


XI. Clausura papalis minor: 

1° regulas fundamentales clausurae Manialium, quatenus ipsa tam 
a clausura Congregationum (c. 604) quam etiam a clausura Ordinum 
virorum (cc. 598- 599) longe distat, salvas relinquit ; 

2° securam et omnibus patentem observantiam et custodiam casti- 
tatis solemnis reddat oportet ; 

3° vitam contemplativam Monasterii protegere et efficaciter fovere 
debet. 

4° Ministeria quae Ecclesia his Monasteriis consulto commisit, ita 
sub hac clausura papali minori cum vita contemplativa componenda sunt 
ut haec salva prorsus sit illaque rite et fructuose exerceri valeant. 

5° In Monasteriis quae approbatis operibus vacant, praescriptum 
can. 599 § 1 pro clausura Regularium virorum, quod Congregationum 
clausurae, canone 604 § 2, etiam applicatur, rigide et fideliter observan- 
dum est, ita ut clara perfectaque separatio semper adsit inter aedes seu 
aedium partes habitationi Monialium vitaeque monasticae exercitiis desti- 
natas et illas quae operibus addicuntur. 

XII. Clausura papalis minor secumfert : 

1° gravem prohibitionem admittendi intra partes domus, Monia- 
lium Communitati desinatas et legitime clausurae subiectas (c.597), quas- 
libet personas Communitati extraneas, cuiusvis generis, conditionis, 
sexus atque aetatis, ad normam can. 600; 


* Instr: cit: 2. 

2° prohibitionem etiam gravem pro Monialibus post professionem 
egrediendi extra septa Monasterii, eadem ratione ac Moniales clausurae 
maiori subiectae (n. VII-IX). 

XIII. 1° Egressus Monialium e partibus Communitati reservaiis ad 
alia loca intra septa Monasterii posita et operibus apostolatus addicta, 
tantum huius ratione, illis ex venia Superiorissae adhibitisque cautelis 
licet, quae ad normam Constitutionum praescriptorumque S. Sedis apos- 
tolatui exercendo quomodolibet destinantur. 

2° Dispensationes a praescripto n. XII, 2’, si quae, ratione aposto- 
latus, necessariae sint, concedi tantum possunt Monialibus aliisque soda- 
libus quae ministeriis sint legitime adscriptae, onerata graviter conscien- 
tia Superiorissarum, Ordinariorum et Superiorum quibus clausurae tu- 
tela commissa est (ce. 603). 

XIV. Ingressus extraneorum ad loca Monasterii operibus destinata 

his normis regitur : 

1° ingressus habitualis licet alumnis seu alumnabus, aliisve in 
quorum favorem ministeria exercentur et mulieribus tantum quae, mi- 
nisteriorum ratione et occasione, cum ipsis relationem habere necessario 
debent : 

2° exceptiones quae admitti necessario debent, e. g. quae a legibus 
civilibus ratione inspectionum, examinum aliisve de causis imponi so- 
lent, Ordinarius loci, ut tales, generali seu habituali declaratione de- 
finiat ; 

3° aliae exceptiones, si quae quandoque in casibus singulis videantur 
vere necessariae, Ordinarii expressis concessionibus reservantur, qui ex 
conscientiae officio prudentes cautelas imponere debet. 

XV. 1° Moniales illegitime e septis Monasterii exeuntes excommuni- 
catione Sedi Apostolicae simpliciter reservata ad normam can. 2342, 3°, 
vel ex expressa concessione (rdinario loci reservata, ipso facto ple- 
ctuntur. 

2° Moniales illegitime egredientes e partibus Monasterii Communi- 
tati reservatis ad alia loca intra septa Monasterii posita, a Superiorissa 
vel ab Ordinario loci pro gravitate culpae puniendae sunt. 

3° Illegitime ingredientes et eos introducentes vel admittentes in 
partes Monasterii Communitati reservatas, excommunicationem S. Sedi 


simpliciter reservatam incurrunt. 

4° Illegitime ingredientes et eos introducentes vel admittentes ad 
loca Monasterii extra partes Communitati destinatas ab Ordinario loci 
ubi Monastcrium adest, severe pro gravitate culpae puniantur. 

XVI. Clausurae papalis minoris dispensationes ex regula, exceptis 
casibus in iure admissis, S. Sedi reservantur. 

Facultates plus minus latae, prout adiuncta exigere videantur, sive ab 
homine sive in Constitutionibus et Statutis possunt Ordinariis delegari. 


II 
DE FOEDERATIONIBUS MONASTERIORUM MONIALIUM 


XVII. Foederationes Monasteriorum Monialium, ad normam Consti- 
tutionis « Sponsa Christi » (art. VII § 2, 2°), tam ad damna vitanda quae 
gravius et facilius Monasteriis prorsus independentibus obvenire solent 
quaeque per unionem efficaciter magna ex parte evitari possunt, quam 
etiam ad bona spiritualia et temporalia fovenda, enixe commendantur. 

Etsi ex regula Foederationes non imponantur, (art. VII, § 2, 2°), ra- 
tiones tamen ex quibus in genere commendantur, ita in casibus particu- 
laribus urgere possunt, ut omnibus perpensis, a S. Congregatione ipsae 
tamquam necessariae aestimentur. 

XVIII. Foederationes Monasteriorum non impediri debent ex eo 
quod Monasteria quae ipsas constituere intendunt, ut singula, Superio- 
ribus regularibus sint subiecta. In Statutis Foederationis ratio haberi 
debet huius communis subiectionis. 

XIX. Quando ex mente Fundatoris vel ex qualibet alia superveniente 
ratione, aliqua extiterit veluti inchoatio unionis vel foederationis Mo- 
nasteriorum ipsius ordinis vel instituti, ipsa Foederatio ita perticienda 
est. ut ratio habeatur illorum quae prius iam recepta vel adumbrata 
erant. 

XX. Monasteriorum Foederatio nullo modo directo afficit habitudinem 
singulorum Monasteriorum ad Ordinarios locorum aut Superiores regu- 
lares ad normam iuris communis vel particularis vigentem. Hinc, nisi 


expresse ac legitime huic regulae derogetur, potestas Ordinariorum ac 


Superiorum regularium ex Foederatione nec augetur, nec minuitur, nec 
in aliguo modificatur. 

- XXI. In Foederationis Statutis possunt aliqua circa Foederationem 
iura Ordinariis vel Superioribus concedi, quae ex regula eisdem non 
competerent, incolumi generatim iure in singula Monasteria qua talia. 

XXI[. Unionum seu Foederationum generales ac praecipui fines et 
commoda sunt : i 

1° facultas, iuridice agnita, atque officium canonice sancitum fra- 

terni adiutorii, tam in regularis observantiae conservatione, defensione, 

incremento, rebusque oeconomicis quam in omnibus aliis mutuo sibi 
praestandis ; 

2° erectio novitiatuum omnibus seu pluribus Monasteriis commu- 
nium pro casibus in quibus, sive ob defectum personarum ad officia 
directionis necessariarum sive ob alia adiuncta moralia, oeconomica, 
localia etc., in singulis Monasteriis solida et practica institutio spiri- 
tualis, disciplinaris, technica, culturalis dari certe non possit; 

3° facultas et moralis obligatio, certis normis definita, a Monaste- 
riis foederatis suscepta, petendi ac mutuo sibi concedendi Moniales quae 
ad regimen et formationem necessariae esse possunt ; 

4° possibilitas et libertas mutuae temporariae communicationis seu 
cessionis subiectorum, et etiam destinationis ratione infirmitatis aliusve 
moralis vel materialis necessitatis. 

XXIII. Characteres et notae Foederationum, quae si complexive su- 

mantur essentiales habendae sunt, sequentes recensentur : 

1° Foedevationes Monialium, ez fonte unde proveniunt atque ex 
auctoritate a qua ut tales directe dependent ac reguntur, sunt iuris 
pontificit ad normam Codicis (c. 488, 3°). Hinc, S. Sedi competit et reser- 
vatur non tantum ipsarum erectio, *° verum et Statutorum approbatio 
atque Foederationi Monasteriorum adscriptio vel ab eadem separatio. *' 

Salvis quoad singula Monasteria his omnibus quae a Codice Ordinariis 

tribuuntur, Foederationes S. Sedi in iis omnibus subiiciuntur, nisi ali- 
quod legitime atque expresse excipiatur, in quibus Religiones mulierum 
iuris pontificii eidem S. Sedi directe subiecta sunt. Ex quibus aliqua 
S. Sedes, prout censuerit, suis immediatis pro Foederationibus Adsisten- 
tibus seu Delegatis, habitualiter vel ad casum committere poterit. 

2° Ex parte ambitus seu extensionis, nisi exiguus Monasteriorum 
numerus vel aliae iustae proportionataeque causae aliud exigant, potius 
per regiones, utpote facilioris regiminis, constituendae sunt. 

3° Ex parte personarum moralium, quibus, qua personae collegiales 
(c. 100 § 2), constituuntur, Foederationes ex Monasteriis eiusdem Ordinis 
eiusdemque internae observantiae componuntur, etsi non necessario 
eiusdem subiectionis Ordinario loci vel Superiori regulari, nec eiusdem 
classis votorum vel formae clausurae esse debent. 

4° Si necessitas, magna utilitas vel Ordinum traditiones suadeant, 
admitti possunt Confoederationes Foederationum regionalium. 

5° Ratione autem independentiae Monasteriorum, vinculum quo 
Monasteria foederata inter se vinciuntur tale esse oportet ut autono- 


2° Const. Sponsa Christi, art. VII, § 3. 
2 Const. Sponsa Christi, art. VII, § 4. 

miae, essentiali saltem (c. 488, 2°, 8°), non adversetur. Etsi autonomiae 
derogationes praesumendae non sunt, concedi tamen valent, praevio sin- 
gulorum Monasteriorum consensu, ? si graves causae id suadere vel exi- 
gere videantur. 

XXIV. Antequam erigi valeant, omnes Foederationes Monasteriorum 
Monialium propria Statuta habere debent a S. Sede approbanda. ™ In 
his Statutis accurate definiri debent praesertim : 

1° fines quos unaquaeque Foederatio sibi proponit ;™* 

2° ratio qua Foederationis regimen ordinandum erit, sive quoad 
elementa ex quibus constabit, ut ecce Praeside, Visitatricibus, Consilio, 
etc., sive quoad modum ad haec munera designandi, sive tandem quoad 
ipsius regiminis potestatem ac rationem procedendi; 

3° media quibus Foederatio uti debet ut fines quos prosequitur sua- 
viter et fortiter consequi valeat ; 

4° conditiones et modus quibus exsecutioni mandari debeant ea quae 
circa personarum mutuam communicationem in art. VII, § 3, n. 2° Con- 
stitutionis « Sponsa Christi» et n. XXII, 4° huius Instructionis sta- 
tuuntur ; 

5° conditio iuridica Moniales in aliud Monasterium translatae, sive 
in Monasterio a quo transfertur sive in Monasterio ad quod fit translatio ; 

_ 6° oeconomica cooperatio, quae ad opera communia totius Foedera- 
tionis a singulis Monasteriis praestanda sit ; 

7° regimen sive novitiatus communis sive aliorum operum commu- 
nium si quae habeantur. 

XXV. 1° Ut S. Sedes directam et efficacem vigilantiam atque auctori- 
tatem in Foederationes exercere valeat, unicuique Foederationi dari 
potest, prout necessitas vel utilitas suadeat, Adsistens religiosus. 

2° Adsistens religiosus, illis quorum interest auditis ad normam 
Statutorum, a S. Congregatione nominatur. 

3° In singulis casibus eius officia in documento nominationis accu- 
rate definientur. Praecipua autem haec sunt: curare ut genuinus spiri- 
tus vitae profunde contemplativae et spiritus etiam proprii Ordinis ac 
Instituti in Foederatione secure conservetur et augeatur; similiter, ut 
prudens ac rectum regimen in Foederatione instruatur et retineatur ; 
solidae novitiarum ac ipsarum religiosarum institutioni religiosae con- 
sulere ; in rebus oeconomicis maioris momenti Consilio adsistere. 


22 Cfr, Const. Sponsa Christi, art. VII, § 5, 2°. 
13 Const. Sponsa Christi, art. VII, § 4. 
Cfr. supra n. XXIV. 

4° Adsistens etiam munere veiuti Adsessoris fungetur, servatis nor- 
mis pro singulis Foederationibus statuendis. 

5° Eidem 8. Sedes, prout casus ferant aliqua, delegabit seu commit- 
tet quae opportuna videantur. 


Ill 
DE LABORE MONASTICO 


XXVI. 1° Cum temporales vitae necessitates, ex Divinae Providentiae 
ordinatione, adeo quandoque urgeant ut Moniales moraliter coactae vi- 
deantur ad alios praeter consuetos labores quaerendos vel acceptandos, 
ad horaria modificanda, imo etiam ad tempus labori dicatum forsan 
augendum, sicut Christi fideles in similibus adiunctis, dispositionibus 
Divinae Providentiae omnes, qua verae religiosae, prompte ac humiliter 
sese subiiciant. 

2° Tamen non anxie vel leviter aut ex arbitrio fiat, sed prudenter 
quantum necessarium seu conveniens reapse demonstretur, harmoniam 
inter sensum fidelitatis litterae et traditionis ac filialem subiectionem Di- 
vinae Providentiae permissionibus ac ordinationibus simplici animo quae- 
rentes. 

3° His prae oculis habitis, quae disponenda videantur, ecclesiasti- 
cae religiosaeve auctoritati, iuxta casus, subiiciantur. 


XXVITI. Superiores ecclesiastici et religiosi debent : 
1° Omnibus modis fructiferum laborem Monialibus, quae ipso 


egeant, quaerere ac procurare, utendo etiam, si casus ferat, praeterquam 
aliis industriis honestis, commisionibus piarum mulierum aut virorum, 
imo caute et prudenter societatibus externis ad hoc constitutis ; 
2° prudenter invigilare perfectioni et ordini laborum, atque iusto 
pretio pro ipsis exigendo ; 
3° operum laborisque diversorum Monasteriorum coordinationi ita 
diligenter consulere, ut ea sese mutuo adiuvent, suppleant, compleant, 
atque vel a longe absit quaelibet etiam aemulationis species. 
Contrariis quibuslibet non obstantibus. 
Datum Romae, ex Aedibus Sacrae Congregationis de Religiosis, die 
XXIII mensis Novembris, anno sacro MDCCCCL. 


Card. Micara, Episc. Veliternus, Praefectus 
L. &S. 


A. Larraona, C. M. F., Secretarius 

SACRA CONGREGATIO RITUUM 


ROMANA seu DE HANCHUNGFU 
SHENSI MERIDIONALIS) 


BEATIFICATIONIS SHU DECLARATIONIS MARTYRIT VENERABILIS ALBERICI CRE- 
SCITELLI, MISSIONARIT APOSTOLICI IN ODIUM FIDEI INTERFECTI 


SUPER DUBIO 


An, stante approbatione martyrii eiusque causae nec non dispensatione 
ad tramitem can. 2116 § 2 Codicis Turis Canonici a miraculis seu st- 
gnis, tuto procedi possit ad sollemnem praedicti Venerabilis Servi 
Dei Beatificationem. 


Atrox persecutio, Boxerum opera in Sinis promota, innumeras vi- 
ctimas messuit, inter quas merito est annumerandus Venerabilis A]- 
bericus Crescitelli. Hic Dei Servus, e Beneventana regione oriundus, 
apostolicam vocationem ad exteras gentes persequens, in romanum 
Ss. Petri et Pauli pro missionibus seminarium est ingressus. Sacerdotio 
a. 1887 initiatus, antequam ad missionem sibi assignatam pergeret, 
cholerica lue in patria ingruent?, heroice infirmis ministrare non est 
cunctatus. 

In Apostolico Vicariatu de Shensi Meridionali duodecim annos mis- 
sionalibus muniis in exemplum functus est. Tanta virtus meruit mar- 
tyrio coronari. 

Ab oppido suae curae commisso, nolebat proficisci, licet ipsius vitae 
discrimini esset obnoxius, ne dilectas oves sine spirituali ac materiali 
adiutorio desereret. Verum, quando eius in loco praesentia non modo 
inutilis, sed et noxia facta est, clam aufugere est conatus: ast incassum. 
Etenim, uti certo videtur, proditus, captus, acerrime fere ad mortem 
percussus, sequenti die usque ad fluminis ripam raptatus, minutim con- 
cisus, ad Dei voluntatem perfecte se componens, glorioso martyrio co- 
ronatus est. 

Veri martyrii fama apud infideles quoque diffusa est. Quare cano- 
nicis inquisitionibus cum ordinaria tum, post causae Introductionem, 
quae die 21 decembris a. 1927 locum habuit, apostolica auctoritate con- 
fectis, servatisque de iure servandis, Ssho D. N. Pio Papa XII appro- 
bante, die 5 martii anni huius, [ta evidenter constare de martyrio et 

causa martyriit Venerabilis Alberici Crescitelli ut, concessa a signis seu 
miraculis omnique alia opportuna et necessaria dispensatione, procedi 
possit ad ulteriora, per huius sacrae Congregationis decretum sit edi- 
ctum. 

Ad actorum complementum, ut rite constet omnia fuisse servata, 
quae a iure requiruntur ut procedi possit ad sollemnem Servi Dei Bea- 
tificationem, in generali Congregatione coram Summo Pontifice, a Car- 
dinali Ponente proponendum est dubium: An, stante approbatione 
martyrit eiusque causae, nec non dispensatione ad tramitem can. 2116 
§ 2 Codicis Iuris Canonici a miraculis seu signis, Tuto procedi possit ad 
sollemnem Ven. Servi Dei Beatificationem, quod die 8 augusti ab in- 
frascripto Cardinali S. R. C. Praefecto Causaeque Ponente factum est. 
Rihi Cardinales Officiales Praelati Patresque Consultores unanimi af- 
firmativo suffragio responderunt. Beatissimus vero Pater suam edere 
sententiam ad hunc usque diem differre ratus est ut divinum benepla- 
citum suis adstantiumque precibus clarius agnosceret. 

Quapropter infrascriptum Cardinalem S. R. C. Praefectum Causae- 
que Ponentem, R. P. Salvatorem Natucci, Fidei generalem Promoto- 
rem meque Secretarium arcessivit, atque sacrosancto Missae sacrificio 
religiose litato, edixit: Tuto procedi posse ad Venerabilis Alberici Cre- 
scitelli sollemnem Beatificationem. 

Hoc autem decretum promulgari, in acta S. R. C. referri, Aposto- 
licasque litteras sub anulo Piscatoris, de sollemnibus Beatificationis, in 
Vaticana Basilica quandocumque celebrandis, expediri mandavit. 

Datum ex Arce Gandulphi prope Romam, die 3 septembris, Domi- 
nica XIV post Pentecosten, Anno Sacro 1950. 


HR C. Card. Micara, Ep. Velitern., Praefectus 


7 A. Carinci, Archiep. Seleuc., Secretarius 

ACTA TRIBUNALIUM 


SACRA ROMANA ROTA 


Citationes edictales 


I 
BURDIGALEN. 


NULLITATIS MATRIMONII (BORTHURY - ARNOUL) 


Cum ignoretur locus actualis commorationis Dominae Renatae Ar- 
noul, conventae in causa de qua supra, eandem citamus ad comparendum 
sive per se sive per Procuratorem legitime constitutum, in sede Tribu- 
nalis S. R. Rotae, (Romae, Palazzo della Cancelleria) die 6 Aprilis 1951, 
hora undecima, ad concordandun de dubio disputando, vel infrascripto 
subscribendum et ad diem designandam, qua habebitur Turnus Rotalis 
pro causae definitione. 

An constet de matrimonii nullitate in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedictae Dnae Renatae Arnoul curare 
debent ut de hac edictali citatione ipsa moneatur.* 


Henricus Caiazzo, Ponens. 


Ex Cancellaria Tribunalis S. R. Rotae, die 8 januarii 1951. 


O. Bejan, Notarius. 


* Etant inconnu le lieu de la demeure actuelle de Mme Renée Arnoul, 
défenderesse en cette cause, nous la citons 4 comparaitre, par propre per- 
sonne ou par un procureur légitimement constitué, au siége du Tribunal de 
la &. Rote Romaine (Roma, Palazzo della Cancelleria) le 6 avril 1951 a 
11 heures, pour concorder ou souscrire le doute ci-dessous rapporté, et fixer 
le jour de la décision de la cause devant la Rote. 

Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
gance du lieu de la résidence de la dite Renée Arnoul devront, dans la me- 
sure du possible, l’avertir de la présente citation. 

II 


BASILEEN. 


NULLITATIS MATRIMONII (PROMOT. JUST. - HEDIGER SCHWARZ) 


Cum ignoretur locus actualis commorationis Dnae Valeriae Marga- 
ritae (vulgo « Wally ») Schwarz, coniugis in causam vocatae, in judicio 
primi gradus contumacis, eandem citamus ad comparendum, sive per 
se sive per procuratorem legitime constitutum, in sede Tribunalis S. R. 
Rotae (Romae, Palazzo della Cancelleria), die 7 Martii 1951, hora duo- 
decima, ad concordandum de dubio disputando, vel infrascripto subscri- 
bendum, et ad diem designandam, qua habebitur Turnus Rotalis pro 
causae definitione. 


An constet de matrimonii nullitate in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedictae Dominae Valeriae Marga- 
ritae (vulgo « Wally ») Schwarz curare debent, ut de haec edictali cita- 
tione ipsa moneatur.* 

Petrus Mattioli, Ponens. 


Ex Cancellaria Tribunalis S. R. Rotae, die 10 Januarii 1951. 


©. Bejan, Notarius. 


* Etant inconnu le lieu de la demeure actuelle de Mme Valérie Margarite 
(Wally) Schwarz, defenderesse en cette cause, nous la citons a comparaitre, 
par propre personne ou par procureur légitimement constitué, au siége du 
Tribunal de la S. Rote Romaine (Roma, Palazzo della Cancelleria) le 7 mars 
1951, 4 12 heures, pour concorder ou souscrire le doute ci-dessous rapporté, 
et fixer le jour de la décision de la cause devant la Rote. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence de la dite Valérie Margarite (Wally) Schwarz 
devront, dans la mesure du possible, l’avertir de la présente citation. 

PONTIFICIO 


PONTIFICIA ACADEMIA SCIENTIARUM 
SEMAINE D’ETUDE SUR LE 
PROBLEME. BIOLOGIQUE DU CANCER 


in-8°, pp. XVI- 350. Lit. ($ 7) 


ROMANUM 


Quatuor volumina in folio (ean 30% x 44¥, — 22x 33), charta optima, typis 
rubris ac nigris, cum pulcherrimis incisionibus aeneis. 
Perfecte referunt editionem illam accuratissimam, quam Reviha Camera 
Apostolica in lucem prodidit; cui tamen ea omnia CEpertiine adiecta sunt, quae 
eam utiliter complent. 
Quatuor volumina (I, Ii, Ul, IV et Appendix) soluta: Lit. 18. 000 ($ 30). 


Cum dorso corio contecto, planis autem operimentis linteo protectis, sectio- 
ne foliorum aurea, cruce aurea in anteriore ac posteriore parte impressa; ac 
praeterea cum titulis in dorso, cum signaculis et cum apto pro oqo 
volumine tegumento; Lit. 35.000 ($ 60). 


Corio caprino contecta per totum, cum aureis ornamentis atque aurea cruce 
in anteriore ac posteriore parte impressa, cum sectione foliorum aurea cum 
dorso titulis ornato, cum signaculis pro unoquoque volumine 
tegumentis: Lit. 50.000 ($ 90). 


Ut supra; ac praeterea interna operimenti parte aureis ornamentis in mar- 
ae decorata ac serico linteo Repteeens Lit. 60.000 ($ 110). 


A. PERUGINI 


VIGENTIA 


notis historicis et iuridicis declarata 
(Nova impressio) 


Pag. Pretium Lib. 1300 ($ 2 ,50) 


ATLANTE. DELLE MISSIONI CATTOLICHE 


dipendenti dalla Sacra Congregazione “ De Propaganda Fide,, 
* 1949 (40 Tabulae descriptivae, cum duobus indicibus, ad formam 


albi conglutinatae ac spissiore tegumento chartaceo contectae) 
Romae Lib. Ital. 2700 - In Italia tab. Ital. BOD Pro ext. nationibus Lib. Ital. 3000 ($ Ke 

LIBRERIA EDITRICE VATICANA® 
_CITTA DEL VATICANO 


CONSTITUTIO APOSTOLICA 
Qua universale Tubilaeum Anno Domini MDCCCCL Romae 


INSTRUCTIO 


Ad omnes Patriarchas, Archiepiscopos, Episcopos et alios locorum Ordinarios 
DE IUBILARI ANNO QUI AD UNIVERSUM CATHOLICUM ORBEM EXTENDITUR 
Lit. 100 ($ 0,20) 


Novissime prodiit: 


MISSA IN ASSUMPTIONE B. MV. 


DIE 15 AUGUSTI 


Haec Missa forma editur omnibus Missalibus sain: 
_ Typis clarissimis, rubris et nigris - Lit. 15 ($ 0,05) 


‘PIO XU 
Editio latina, anglica, gallica, germanica, hispanica, italica, lusitanica 


De nonnullis falsis a I quae catholicae doctrinae fundamenta subruere minantur 
Lit.60 ($ 0,10) 


ADIORTATIO- APOSTOLICA 


Cleram universum pacem et communionem cum Apostolica Sedem habentem 
DE SACERDOTALIS VITAE SANCTITATE PROMOVENDA. 


Lit. 100 (8 


CONSTITUTIO APOSTOLICA 


QUA FIDEI DOGMA DEFINITUR DEIPARAM VIRGINEM MARIAM FUISSE rat 
_ CORPORE ET ANIMA AD CAELESTEM GLORIAM ASSUMPTAM 
editic latina, germanica, hispanica, hollandica, italica, lusitanica, 
Lit. 60 ($ 0,10) 

